Mancontek marupokan tindakan nan sangek dilarang katiko malakukan ujian karano hal itu termasuak salah satu perbuatan nan curang.  namun  faktanyo Masih banyak siswa nan mambuat contekan barupa Catatan Kecil ataupun melihat punyo kawan.  perbuatan iko bukan hanyo akan merusak kepribadian sasaurang namun jugo akan merusak generasi barikutnyo karano inyo biaso barbuat curang tahadok kewajiban nan haruih inyo lakukan.  sasaurang nan biaso mancontek katiko ujian biasonyo inyo akan maraso perbuatannyo tasabuik bukanlah perbuatan nan salah sahinggo inyo akan malakukan hal itu terus-menerus.  dimana perbuatan iko akan barpengaruh pula tahadok bagaimano inyo mangambil keputusan.  mako dari itu,  sabaiknyo katiko ujian janganlah mancontek karano itu adolah perbuatan nan salah.


Ambo takajuik bana katiko sadang pai main jo kawan kuliah ambo ka Mall, tibonyo batamu jo kawan lamo ambo wakatu di Sakolah Dasar dulu. Ambo sanang batamu jo kawan lamo ambo ko karena dulunyo kami dakek walaupun sekarang alah beda-beda tampek. Indak lupo ambo kenalkan juo kawan kuliah ambo ko. Manuruik ambo katiko sadang basamo kawan awak dan batamu jo kawan awak nan lain, awak ndak buliah mahiraukan kawan yang pai basamo awak. Ambo kanalkan juo kawan kuliah ambo ko dan masiah ambo ajak mangecek, indak ambo acuah an gai do. Walaupun batamu jo kawan lamo awak kalau kini sadang maajak kawan baru awak tantu ndak awak diam an se inyo.


Tahun lalu Rahmat mangalami kacalakaan oto nan manyababkan inyo harus dirawat di rumah sakik salamo 4 hari. Kacalakaan itu inyo alami di malam hari katiko pulang karajo. Kacalakaan nan dialaminyo itu mambuek Rahmat manjadi mamiliki raso trauma nan cukuik mandalam. Sajak kajadian itu Rahmat jadi takuik untuak mangandarai oto. Katiko Rahmat mamacik setir oto rasonyo inyo seperti baliak ka kajadian waktu itu. Bukan hanyo takuik manyetir oto, Rahmat pun takuik naiak oto. Jadi Rahmat indak bisa jadi supir atau panumpang di dalam oto. Hal iko mambuek inyo harus naiak motor ka mano pun inyo pai. Rahmat pun indak bisa manyetir motor karano trauma nan dialaminyo itu.


Ambo punyo kawan karajo nan iduiknyo gilo baburuak sangko. Karajonyo mabuak dek berang ndak jaleh. Ambo sabagai anak baru di tampek karajo ko pun takajuik katiko nyo maangganggap ambo maambiak muko ka atasan, sok rajin, dan lain-lain. Sampai-sampai dek sangkiang bingik dan iri hati, nyo kecek an ambo adolah simpanan bos sahinggo bos sayang bana jo ambo. Fitnahan ko pun nyo sebaran ka urang-urang kantua. Ndak abih pikia ado urang saroman tu. Ambo harap kalian jan saroman kawan karajo ambo ko. Kalau ado raso-raso ndak suko jo urang cubo salasaikan dengan caro nan elok. Hiduik ko mampabanyak kawan, ndak mampabanyak musuah. Mako jadilah pribadi nan labiah elok.


Siri nan kini alah mangetahui kalau inyo mandarito panyakik kanker kini duduak di dakek jendela sambia mancaliak jalan. Dilantai 3 inyo kini barado mambuek inyo dapek mancaliak apo sajo nan ado dibawah. Mangingek inyo kini sadang dirawek, Siri acok malamun dan indak basamangek. Hal iko mambuek khawatir urang tuo Siri. Akhianyo satalah partimbangan dari dokter kini Siri alah buliah kalua dari rumah sakik asalkan inyo mangkonsumsi ubek nan diagiahan dan manjago kesehatannyo. Mandanga itu, Siri langsuang sanang. Tapi tarnyato keputusan inyo kalua dari rumah sakik adolah keputusan nan salah karano satalah itu Siri makin mampacapek perkembangan sel kankernyo. Mimisan, paning, sampai pingsan adolah hal nan biaso Siri rasoan katiko inyo sakola.


Serangan panik marupokan parasaan takuik dan cameh nan dirasokan dek seseorang sacaro hebat. Serangan panik dapek tajadi katiko seseorang mangalami suatu hal nan mambuek inyo maraso sangaik cameh atau takuik. Biasonyo serangan panik diakibatkan karano seseorang pernah marasokan suatu hal nan sangaik sulik dan panuah stres. Serangan panik dapek mambuek urang nan mangalaminyo maraso takuik dan kawalahan. Serangan panik biasonyo diiringi dengan gejala fisik seperti kasulitan mahangok atau hangok tersengal-sengal atau jantuang nan badatak sacaro kancang. Indak jarang urang nan mangalami serangan panik akan maraso seperti diteror saakan-akan inyo sadang barado dalam situasi nan babahayo. Salain itu urang nan mangalami serangan panik biasonyo akan kasulitan untuak mangontrol dirinyo.


Ditodoang dengan sanjato tajam tantu marupokan hal nan mambuek siapopun maraso ngeri. Katakutan nan dirasokan katiko ditodoang sanjato tajam datang karano babarapo hal. Partamo, sanjato tajam adolah jenis sanjato nan sangaik babahayo. Sanjato tajam dapek malukoi bahkan mambunuah seseorang. Hal iko tantunyo bisa mambuek urang manjadi takuik katiko ditodoang manggunokan sanjato tajam. Salain itu, sanjato pun biaso ditodoangkan kapado urang nan akan manjadi korban parampokan. Hal iko tantu manandokan kalau nan sadang dalam bahayo bukan hanyo fisik kito, tapi harta barhargo kito pun sadang dalam bahayo. Terakhir, sanjato tajam bisa mambuek seseorang manjadi traumatik sahinggo akan muncul katakutan nan mandalam katiko mancaliak sanjato tajam..


Ndak ado angin ndak ado hujan tibo-tibo sarawa nan sadang ambo pakai ko cabiak surang se. Mungkin dek karano sarawa ko lah lamo bana jadi kain nyo lah lapuak. Lah cocok lo jo umua nyo mah. Lah dari jaman abang ambo sarawa ko lai. Tapi nan buek malu ambo adolah sarawa ko cabiak di saat nan ndak tapek. Sarawa ko cabiak di saat ambo harus tampil sabagai pamimpin tim sepak bola untuak perwakilan sakolah. Akhirnyo ambo carilah kian kamari sarawa nan bisa dipinjam. Untuang se ado kawan ambo nan rela bakorban maminjamkan sarawa nyo ka ambo malakik pertandiangan ko salasai.


Jadilah seorang penggemar nan elok laku, nan indak lebay dan basikaplah netral jadi bisa awak mandukuang salalu idola awak dengan indak banyak manuntut. Ambo acok bana mangecek an iko ka fanbase urang nan samo idolanyo jo ambo. Ambo sanang bisa batamu langsuang jo idola ambo dan kini alah kenal juo inyo ka ambo. Indak suko bana ambo kalau ado nan manjadi fans yang bantuak anak ketek, mudah bana manggok. Basikaplah dewasa idola awak juo punyo kahiduik an nyo surang jadi misal inyo nio jo siapopun awak cukuik mandoaan se dan mandukuan apo nan idola awak jalani. Jadilah penggemar nan bisa mandukuang katiko suko maupun duko.


Katiko ambo putuih jo pacar dek gara-gara nyo basalingkuh tanpa pikia panjang langsuang ambo tampa mukonyo, ambo tokok pungguangnyo, ambo tinju paruiknyo, mangganeh bana waktu itu. Ambo punyo prinsip ka sia ambo berang mako ka inyo langsuang ambo lampiaskan. Kalian pun buliah mode itu katiko kalian dikecewakan dek pacar kalian. Tapi kok dapek sampai sinan se. Ndak usah awak maumbar aib pacar nan alah jadi mantan tadi ka urang banyak. Cukuiklah awak se jo inyo nan tau. Iko adolah tando kalau awak urang nan berkelas. Labiah ancak acuah se lai. Campak an se ka tong sarok lai. Ndak levelnyo melayani urang pasalingkuh.


Hal nan paliang di takuik an saat bakendara tu pasti rem blong. Mako dari itu, iko ado beberapo kiek nan bisa kalian lakukan untuak mangurangi kecepatan saat panurunan supayo rem matic kalian ndak blong. Kiek nan pertamo adolah gunoan sistem rem buka tutuik. Kalau untuak honda matic bisa gantian lapeh dan balakang. Tujuan nyo adolah untuak ma agiah angok pado masiang-masiang rem. Kiek kaduo, katiko daya cengkram lah ndak manggigik mako sarancaknyo kalian baranti sabanta supayo temperatur nan ado di rem, turun. Tujuannyo adolah supayo viskositas oli bisa kambali normal. Mode tu lo pado rem balakang. Maksimalkan panggunoan nyo dan dibantu jo rem muko sacaro batahap.


Sakolah adolah tampek awak manuntuik ilmu bukan untuak ajang mancari lawan. Maya pado hari senin, mangalami cacar aia. Walaupun badan nyo alah panuah dek cacar tapi maya harus sakolah. Maya takuik sabananyo ka sakolah kareno kawan-kawan inyo tamasuak urang yang pancacek dan salamo ko juo urang-urang tu acok manggangu maya. Maya disakolah sabalum kanai cacar pun alah acok digaduah dek kawan-kawannyo. Kareno itu maya maraso takuik ka sakolah kareno pasti kanai buly dek gara-gara badannyo yang panuah caca aia. Alah buruak bana bantuak maya ko rasonyo, sedangkan kawannyo ancak-ancak. Sabalum kanai cacar aia pun inyo dicacek dek kareno pendek dan itam.


Kanai PHK emang mambuek sadiah. Walaupun sadiah, kito harus kritis kalau sampai kanai PHK, kito harus batanyo dek a perusahaan mam-PHK wak. Soalnyo perusahaan ndak buliah sumbarang se mam-PHK karyawannyo.  Ado bara jenis PHK nan paralu dikertahui. Yang patamo PHK dek malanggar perjanjian kontrak. PHK iko tajadi kalau awak malanggar perjanjian karajo dan sifat PHK ko sapihak. Nan kaduo PHK Demi Hukum, iko tajadi kalau karyawan maningga atau alah habih kontrak karajonyo. Nan katigo PHK karno kasalahan barek, iko tajadi jikok karyawan manyalahi aturan. Nan tarakhir PHK karno ado kondisi tatantu, misalnyo perusahaan bangkrut atau karyawan sakik dalam waktu nan lamo.


Februari patang Linda baru sajo manyalasaikan ujian sikolanyo. Satalah manunggu salamo kurang labiah 2 bulan akhianyo hari pangumuman nilai ujian tibo. Jantuang Linda badabok-dabok manunggu hasil ujiannyo kalua. Katiko hasil ujiannyo kalua tanyato nilainyo sangaik mamuehkan. Linda maraso sangaik sanang dengan nilai nan inyo dapekkan. Salain sanang Linda pun maraso sangaik bangga karano inyo lah barhasil manyalasaikan ujiannyo dengan baiak. Parasaan sanang nan dirasokan Linda adolah parasaan sanang nan ndak bisa dijalehkan jo kato-kato. Bahkan karano Linda maraso sangaik sanang Linda sampai manitiakkan aia mato. Aia mato Linda jatuah karano inyo maraso terharu dengan apo nan lah diperolehnyo. Karano salain lulus sikola, Linda pun barhasil mambanggakan kaduo urang tuonyo.


Siska nan kamis patang alah manghadiri konser idolanyo nan sangek inyo tunggu-tunggu ko mambuek kenangan indak talupoan. Gadih tu kini sadang mancaliak-caliak hasil rekaman katiko idola tu sadang banyanyi salah satu lagu kesukaannyo. Didalam venue konser nan tarisi sakitar 15.000 urang ko mamanuhi tampek tu.  Inyo ingek katiko idolanyo sadang banyanyi banyak urang nan langsuang tadiam dan fokus jo penampilannyo nan menghipnotis mato jo talingo panonton. Bahkan sampai ado urang nan manangih katiko mandangaan idolanyo banyanyi saking terharu jo sanangnyo. Untuak lagu-lagu nan punyo tempo capek, urang pado malompek-lompek sambia banyanyi basamo. Pemandangan itupun indak lapeh dari mato idolanyo sahinggo inyo langsuang mambaleh jo lambaian tangan kapenggemarnyo.


Bullying marupokan sagalo bantuak panindasan atau kekerasan yang bertujuan untuak manyakiti. Mungkin labiah loh panjelasan nyo dari itu. Pado intinyo orang yang mambully maraso dirinyo labiah kuek dan mambully urang yang lamah daripado inyo. Rina ciek dari banyak nyo urang dilua sano yang alah pernah di bully. Untuang se rina kini alah lapeh dari panindasan itu. Kareno rina yakin kalau awak indak malawan dan mambiarkan se urang tu mambully awak. Mangko urang yang mambully awak tu akan maraso sanang dan akan taruih manaruih mambully awak. Mangko dari itu rina maajak untuak sadoalahnyo korban bullying untuak barani mangutarokan pandapek inyo dan barani manyuarokan keresahan dan lawan para palaku bullying.


Ado suatu kepercayaan masyarakat dima katiko makanan alum jatuah salamo 5 manit mako masih bisa dimakan.  padahal manuruik kesehatan makanan nan terjatuah ka lantai nan  tacaliak barsih itu tetap ado tertempel bakteri dan kuman sahinggo indak disarankan untuak mamakannyo kambali. manuruik saurang ilmuwan makanan dan Profesor diklaimson University yaitu Paul Dawson aturan 5 detik untuak makanan tasabuik biasonyo barasol dari legenda urban dima inyo manganggap bahwa makanan nan alum terlamo jatuah masih bisa dikonsumsi padahal manuruik penelitiannyo Hal itu marupokan mitos karano tingkat  kontaminasinyo ditentukan oleh saberapa kotor lantai bukan saberapa lamo makanan tasabuik jatuah  dan barada di lantai.  jo kata lain makanan nan jatuah di lantai itu tetap mambaok kuman walaupun baru terjatuah.


Dulu wakatu ambo ketek masih anak-anak lah, tapi ambo alah mangarati. Kareno umur ambo ko alah 12 tahun, memang namonyo anak ketek tapi alah mangarati raso malu dan lainnyo. Jadi ambo ko mancaliak kolam, kolam nyo tu bantuaknyo kumuah, aianyo kumuah, ikan-ikan didalamnyo gadang, ado daun-daun didalamnyo, bantuak desain kolam tu ancak. Tagaklah ambo dakek kolam tu, tapi pas itu tasasak nio buang aia lo ambo ko. Kecek ambo indak kan ado urang nan mancaliak, ndeh kironyo ado yang manangko basah ambo. Malulah malu katiko tacigok buang aia di kolam. Siap tu ambo diberangan sambia dipanggil amak ambo, nan urang yang ado tu mancaliak ambo sadonyo.


Katiko Lisa baliak dari tampek karajonyo inyo maraso diikuti dek seurang pria nan mamakai hoodie hitam dilengkapi jo celana hitam serta masker hitam nan mambuek panampilannyo begitu misterius. Salain itu jugo topi hitam mambuek mukanyo indak nampak serta bantuk matonyo pun nan indak  terlihat sedikit pun. Lisa maraso urang tasabuik alah mangikutinyo dari Jalan ramai sampai Gang nan saat iko Lisa jalani. Lisa nan awalnyo nio barpositif thinking karano mangira urang tasabuik mampunyoi rute nan samo dengannyo barpikir untuak mangetes urang tasabuik. Di mano inyo akan tibo-tibo barbelok dan barhenti. Namun mancaliak reaksi dari pria tasabuik nan tibo-tibo melakukan gerakan lain dan aktivitas lain sahinggo  dan bukannyo melanjutkan perjalanan mambuek Lisa yakin bahwa urang iko alah mangikutinyo. Maraso takut Lisa pun manelepon seseurang untuak dijemput di persimpangan di mano masih banyak urang.


Sanang bana mancaliak anak kawan ambo nan baru lahia ko. Rancak bana. Ndak mirip samo apak amaknyo do. Bantuak anak urang korea. Kalau ambo sabuik sih mirip-mirip anggota Black Pink. Kuliknyo putiah, katiko mambuka mato nampak sarupo bulan sabik alias sipik, iduangnyo pun mancuang bantuak iduang Shireen Sungkar, muluiknyo ketek dan bawarna pink cerah. Abis tu jari-jarinyo mungil dan panjang-panjang. Bik ati bana rasonyo mancaliak anak si Fina ko. Galigaman raso ka dibaok pulang. Bisuak kalau gadang pasti tumbuah jadi wanita nan rancak parasnyo dan banyak disukoi para pria. Baruntuangnyo kawan ambo punyo anak gadih rancak bana. Mudah-mudahan punyo akhlak nan rancak saroman wajahnyo.


Salah satu pengalaman nan paliang manyanangan dalam hiduik adolah katiko mangabaan urang tuo kalau ambo ditarimo beasiswa LPDP S2 ka lua nagari, yaitu ka Amerika Serikat. Masih taingek bana katiko ayah ambo maucapan selamat dengan suaro nan bagetar. Sabalumnyo ambo alun pernah mancaliak ayah manangih tapi saat itu ayah maneteskan aia mato untuak pertamo kalinyo sambia maagiah pasan. Pasan ayah salain baraja nan rajin adolah kalau alah barangkek ka London jan pernah lupo sambayang dan selalu ingek Tuhan. Itu adolah momen paliang manyanangan sekaligus mengharukan bagi ambo. Bagi kalian nan ingin mambanggakan urang tuo saroman itu pabanyaklah baraja dari kini supayo bisa berprestasi dan mambanggakan kaduo urang tuo.


Raso takuik biasonyo tajadi pado satiok individu, pado umumnyo perilaku takuik akan mulai muncul pado anak yang masih baumua 0-6 tahun. Babagai dinamika parilaku takut tajadi pado anak usia dini misalnyo takuik pado urang asiang, pado binatang, pado barang-barang, takuik pado suaro-suaro kareh, atau takuik pado imajinasi urang tu surang. Perilaku takuik dikategorikan wajar jiko indak mangganggu mental dan pakambangan sasaurang. Satalah batambahnyo umua raso takuik pado anak akan mulai manghilang, hal ini balaku pado anak laki-laki dan juo anak perempuan. Tapi panalitian mangatokan bahwasonyo takuik diberangan marupokan efek samping dari pola asuah urang tuo dan lingkungannyo. Apobilo urang tuonyo tegas dan pamberang, anak, apolagi anak yang usia dini, akan mambuek anak tu mudah takuik ka urang, apalagi urang yang manuruiknyo pamberang.


Kawan ambo takajuik katiko ambo manang taruih di satiok undian nan ambo ikuti. Nyo minta tips dan triknyo supayo bisa manang sarupo ambo. Tantu ambo mangecek an apo adonyo se. Ambo sabuiklah kok dapek ikuik undian nan syarat untuak maikuti undian tu nan agak payah sahinggo pasti urang nan tertarik ka acara undian tu ndak rami-rami bana. Di zaman era digital ko biasonyo undian tu acok manyuruah buek video-video review dan samacamnyo. Sabalum mambuek video tu harus awak persiapkan dulu dengan matang apo konsepnyo, dima latarnyo, apo se perlengkapannyo, dan apo materi nan ka disampaikan. Dengan begitu pasti apo nan awak buek bisa dilirik dek panitia penyelenggara undian tu.


Ambo pernah mancaliak urang nan cabiak sarawanyo dan itu sacaro spontan pasti tagalak. Tapi, kalau dipikia-pikia lawaknyo dimano indak tau. Sarawa cabiak, alah, salasai. Urang-urang pasti sacaro indak sadar langsuang tagalak atau mancameeh langsuang dan digalak an. Iko mungkin karano hal-hal mode itu pernah awak caliak di acara lawak atau guyonan di buek dek palawak. Sacaro indak sadar kajadian tasabuik mambuek awal tasugesti untuak marangsang kalau hal itu lucu dan mambuek satiok awak macaliak hal nan samo katiko mancaliak palawak manirukan hal nan samo. Sarawa nan cabiak bisa karano mangangkang talalu leba dan sarawa nan sampok di paho jadi kalau manggarik saketek alah mambuek ranggangan.


Dalam mangikuti undian, sado urang mangharokan untuak dapek menang dan mambaok hadiah. Nah, ado tips dan trik nan dibagikan samo Rudi nan marupokan urang nan alah tabiaso mamenangkan sabuah undian. Hal partamo yaitu mambali tiket sabanyak mungkin karano mamiliki peluang nan labiah gadang. Maksudnyo banyak mangikuti acara-acara nan mampunyoi sesi undian dan mancubo keberuntungan dibanyak tampek. Kaduo, hal iko sangek penting untuak dimiliki yaitu pemikiran untuak manang sahinggo diri sendiri sadang mancubo manumbuahkan harapan. Katigo, mampasiapan mental dan emosi. Karano iko adalah undian, artinyo manguji keberuntungan sahinggo kesiapan mental dan emosi sangek diperlukan katiko mamulai untuak malakukan undian. Jan sampai keserakahan manguasimu sahinggo mambuek penyesalan kamukonyo.


17 tahun pernikahan nan alah tajalani dek keluarga Randi basamo-samo akhianyo kini putuih ditangah jalan. Randi nan marupakan anak partamo kini sadang duduk di bangku SMA. Ditahun pernikahan urang tuonyo nan ka 15 tahun, alah banyak masalah-masalah nan muncul sahinggo ado keributan-keributan ketek nan mambuek suasana keluarga indak nyaman. Masalah tasabuik indak capek disalasaian sampai akhianyo taruih tatahan. Sampai puncaknyo katiko umua pernikahan urang tuo Randi 17 tahun, mereka baduo mamutuihan untuak bapisah. Keputusan ikopun awalnyo indak disetujuo dek Randi jo adiak-adiaknyo. Tapi katiko alah bajalan waktu, Randi manilai alah indak ado kecocokan antaro urang tuonyo sahinggo Randi alah maikhlaskan kaduonyo untuak bapisah. Randi mamiliah untuak ikuik amaknyo, sadangkan adiak-adiaknyo ikuik jo ayahnyo.


Urang nan kini alah kasanangan dek ditarimonyo dikampus impian. Banyak urang nan mamusingan biaya lanjuik atau biaya hiduik katiko inyo jauah dari rumah. Tapi kini banyak kampus atau sponsor nan alah manyadioan beasiswa untuak manunjang kehidupan kuliahnyo contohnyo beasiswa bidikmisi, beasiswa BI, dan lainnyo. Katiko mandaftar beasiswa hal nan paralu dilakuan yaitu partamo mancari tau persyaratan nan haruih disiapan. Kaduo, maiisi formulir pendaftaran beasiswa serta malampirkan berkas-berkas nan diparaluan. Katigo, manunggu jadwal pengumuman hasil seleksi. Kaampek, kalau ditarimo mako malanjuikan proses salanjuiknyo nan pasti diagiah tau dek pihak nan manyadioan beasiswa. Tarakhir, jiko alah sudah malewati babagai tes atau seleksi nan tasadio mako tingga manjalani kuliah sasuai dengan kewajiban dengan tetap mamarhatian hal-hal nan dapek manjadi pelanggaran katiko mandapek beasiswa.


Kejadian-kejadian kerasukan makhluk gaib adolah kejadian nan cukuik banyak tajadi dalam masyarakat kito. Kejadian nan pernah tajadi di salah satu SMK di Jakarta babarapo tahun silam. Bagi urang jiko dihadapkan dengan kejadian tasabuik hendaklah melakukan hal-hal barikuik agar tahindar dari kerasukan. Partamo yaitu mandekatkan diri kapado tuhan. Kaduo, dilarang malamun atau mambiaan pikiran kosong. Katigo, manjauhi tampek-tampek angker. Kaampek, manjago kecek nan kalua dari muncuang, artinyo indak bakecek kasa atau mangaluan kalimat nan buruak. Kalimo, katiko dihadapkan dengan urang nan sadang kerasukan mako jan manatap mato urang tasabuik karano roh nan sadang didalam tubuh urang tasabuik dapek pindah. Tarakhir yaitu indak manantang atau maagiah pernyataan buruak kapado makhluk tasabuik.


Masuak ka universitas impian adolah keinginan satiok pelajar nan nio malanjuikan pendidikannyo sahinggo banyak nan mancubo banyak jalur untuak mamasukinyo. Ketentuan untuak masuk perguruan tinggi jalur SBMPTN memang cukuik rumit. Ketentuan nan rumik mambuek banyak pelajar takuik untuak mancubonyo. Ado banyak hal nan harus pemerintah evaluasi baliak untuak sistem penerimaan masuk perguruan tinggi ko. Jenis soal tes nan sangek payah mambuek banyak pelajar maraso indak picayo diri jo kemampuan dan pengetahuannyo. Caro peniliannyo nan misterius pun mambuek pelajar indak mangetahui detail-detail atas kerja kerasnyo dalam mangarojoan tes. Mengenai pemilihan prodi dan pembuatan kebijakan baru saharuihnyo tetap dapek mambantu dan mamperoleh kepercayaan masyarakat atas transparansi penerapannyo.


Suatu katiko pas dirumah, ani manolong ibunyo manggaleh di sekolah SD. Galeh nan dijua ibu Ani iolah pical. Ado katiko hari tu salah surang guru mambali pical pakai piriang, guru ko lupo mambaliakan piriang ko sampai isuak arinyo. Pas isuak arinyo piriang ko di baliakan alah basi, lah tumbuah tindawan pun baunnyo alah busuak. Pas mancaliak keadaan piriang ani tapaso menahan angok karano baunnyo alah busuak ndak tatahan. Akhia nyo ani ndak jadi mambasuah piriang tu tapaso balatakan sajo dulu sambia dirandam aia angek untuak mengurangi baun sarato mampalunak bakeh makanan nan lah lakek dipiriang salamo semalam tadi di sakolah.


Pangalaman katiko bakunjuang ka museum adolah kegiatan nan menyenangkan bagi urang-urang nan manyukoi tentang ilmu pengetahuan atau bukti-bukti peninggalan sajarah. Baraja dengan caro informal dengan langsuang mancaliak objek pembelajaran mambuek utak labiah gampang mangingeknyo. Mendorong untuak barinteraksi dengan urang lain dalam mambahas tentang objek pembelajaran. Penelitian manunjuakkan bahwa pendidikan awal nan bakualitas tinggi adolah dapek manyaimbangkan pado emosional dan sosial sahinggo pangalaman untuak pai museum dengan langsuang mancaliak objek pembelajaran disertai dengan penjelasan nan detail mambuek daya ingek mater pembelajaran dapek labiah lamo. Pengalaman baraja dari lua iko marupokan pengalaman baraja nan paliang manyenangkan untuak diulang. Jadi, barajalah dari museum untuak manciptoan pembelajaran nan labiah menyenangkan


Kalau urang sadang panik dan grogi jan digalak an. Ambo pernah barado di posisi tu. Katiko awak melakukan kesalahan sahinggo mambuek awak panik di ateh pangguang sorakan dan cemeeh an dari panonton tu mambuek batambah panik. Katiko panik alah datang mambuek penampilan awak di ateh pangguang tu makin batele-tele. Harusnyo awak bisa mambangkik an kepercayaan diri urang-urang nan mangalami serangan panik di ateh pangguang ko. Baok an ka diri surang. Kalau kalian di posisi tu ba a rasonyo. Agiah semangat. Agiah tapuak tangan nan meriah supayo nyo maraso labiah baiak sahinggo bisa kambali tanang untuak manampilkan apo nan akan nyo tampilkan.


Hiduik indak salamonyo bajalan sasuai nan apo awak inginkan. Babarapo urang maraso bahwa hiduik taraso indak adil, apolai katiko diperlakuan indak adil sacaro langsuang dek urang lain. Berang bana rasonyo katiko awak diperlakuan indak adil jo urang lain. Perlakuan urang ka awak labiah buruak daripado ka urang lain. Mandapek an perlakuan mode ko jan manjadian awak maraso sulik untuak manjalani hiduik. Barikuik ado caro nan bisa awak lakuan supayo bisa mangecek an apo nan awak raso. Patamo sadari bahwa perlakuan adil tu samo untuak sadoalah urang, kaduo awak bausaho untuak indak diperlakuan sacaro indak adil, katigo awak harus manghargai diri surang, tarakhir jan lakuan parlakuan nan samo yang awak rasoan ka urang lain.


Ketinggalan transportasi umum tu sangaik merugikan baik materil maupun waktu. Apo lai transportasi nan diharuskan untuak mambayia di awal dengan nominal nan gadang. Manuruik ambo urang nan acok ketinggalan pesawat, bus, kereta api, ataupun transportasi umum lainnyo kebanyakan adolah urang nan ndak bisa maatur wakatunyo. Kok mereka bisa maatur wakatunyo ndak mungkin akan ketinggalan pesawat. Biasonyo urang-urang nan tatingga dek pesawat adolah urang nan suko takaja-kaja dalam melakukan sesuatu di hiduiknyo. Kadang ambo suko heran, apo ndak malu mereka nan namonyo di panggia-panggia dek pihak maskapai karano alun tibo? Dek gara-gara awak urang nan alah siap dari tadi dalam pesawat harus manungguan awak babarapo minik.


Masa-masa indah adolah maso SMA. Doktrin itulah nan mambuek ambo baleha-leha katiko duduak di bangku SMA. Banyak pelajaran nan ambo ndak mangarati karano ambo acok cabut ka kantin pas jam pelajaran. Tanpa ambo sadari kelalaian tu mambuek ambo ndak bisa masuak ka Universitas nan diinginkan. Manuruik ambo, mungkin nasib ambo ndak akan sarupo iko kalau dulu labiah giat baraja. Mungkin ado eloknyo ambo danga nasihat dari urang tuo ambo supayo jan main-main untuak mancapai cita-cita kalau ndak nio manyasa di kamudian hari. Kini mancaliak kawan-kawan pado ditarimo di kampus-kampus favorit sedangkan ambo harus maulang ikuik tes tahun muko mambuek ambo maraso gagal dalam hiduik.


Makanan busuak biasonyo mambuek urang jajok, dimano nan kito tau makanan busuak ko salain baunnyo manyangek bantuaknyo pun alah ndak lamak dipandang. Makanan busuak bisa jadi dek caro manyimpan nan salah, adohnyo kuman jo bakteri, talampau lamo kanai paneh, atau tampek ndak batutuik. Buliah makanan awak ndak capek busuak adoh lo caro-caronyo, diantaronyo manyimpan makanan elok-elok, batutuik rapek-rapek, jan disimpan dulu jikok makanan masih angek, jan dipadiaan lamo-lamo ditampek paneh atau lamo-lamo kanai paneh. contoh nyo jikok susah salasai manyamba nantian samba ko agak dingin dulu baru tutuik tampek manyimpan e sudah tu latakan ditampek nan indak kanai paneh sacaro langsuang . Jo caro iko dapek mangurangi capek busuaknyo makanan.


Kalau alah talanjus muntah sabananyo bukan salah urang nan muntah juo. Kareno pasti urang nan muntah tu indak nio juo muntah tapi baa lai alah terlanjur muntah. Ambo ko dek kareno jajok, jadi ambo berangan nyo saketek. Ambo ajaan inyo caro supayo indak muntah. Patamo kecek ambo ko kan jan makan banyak kalau taraso mual, siap tu jan dulu makan nan manih, siap tu minum aia yang cukuik tapi jan minum katiko makan, jan acok bana babariang kalau baru siap makan jo makan tu palan-palan se. Padohal kawan ambo ko lai tau, cuman ambo ko dek lameh bana kareno jajok mancaliak muntahan tu jadi agak mamparingek an kawan ambo.


Hebat bana urang nan ndak jijok mambarasiahan cirik-cirik hewan-hewan paliharoannyo tu. Sarupo jo amak ambo. Nyo lamak se mangukuik cirik kuciang nan baleak di muko rumah. Walaupun nyo mangukuik jo kantong asoi tapi tetap se manuruik ambo malakek ka tangannyo. Sadang ambo nan mancaliak se ndak tangguang jajok nyo do apolai kok di suruah mamacik mode tu. Mungkin tabik muntah ambo di bueknyo. Manuruik ambo urang-urang nan mode amak ambo ko patuik di acuangkan jempol. Tapi emang amak ambo urang nyo ndak panjijok. Samo apo se lah. Kalau ambo jan kan jo cirik bianatang, mamacik binatang se ambo gali. Apo se lah jenis binatang nyo.


Sasaurang nan mamiliki mabuk perjalanan katiko manaiki kendaraan tatantu  biasonyo akan mamilih tampek duduk nan akan nyaman baginyo takah di depan atau  di tengah.  mereka manghindari tampek duduk di belakang karano di situ akan teraso labiah pengap dan panas sahinggo mereka mamilih tampek nan adem.  manuruik kesehatan mabuk perjalanan adolah kondisi katiko indak dapek mamahami sinyal gerakan nan dikirim oleh mato, talingo sarato Indra lainnyo katiko sadang dalam perjalanan.  karano Hal inilah sasaurang katiko mangalami mabuk perjalanan inyo akan maraso pusing sarato mual.  manuruik penelitian ado sakitar 46% responden pernah mangalami mabuk perjalanan dan paling banyak yaitu mabuk perjalanan di kendaraan mobil. Mabuk perjalanan mamang bukan hal nan barbahaya namun sangek manjengkelkan karano indak dapek manikmati perjalanan.


Katiko musim liburan tibo, den dan kawan-kawan pai ka salah satu pantai. Den sabananyo indak bisa baraang. Namun karano ajakan kawan-kawan den pun mamberanikan untuak baranang di pantai. Namun karano alum mangetahui teknik dasar baranang den hanyo  tagak di kedalaman nan indak terlalu tinggi. Waktu itu den tagaki di  kedalaman air sampai ka dado. Saat itu ado kejadian indak tadugo dima tibo-tibo ado ombak gadang tibo  manghampiri dan mambuek den masuk ka dalam gulungan ombak tasabuik. Karano den indak bisa baranang den pun malambaikan tangan ka ateh agar kawan-kawan den nan barado di sekitar dapek langsuang manolong. Saat itu den ketakuikan sekali karano kesulitan banafas serta terombang-ambing di atas aia.


Katiko basuo samo urang nan alah cukuik lamo bapisah adolah hal nan mangajuikan sahinggo biasonyo akan muncul raso penasaran tahadok apo aktivitasnyo salamo iko. Mako dari itu, mamiliah pertanyaan nan mungkin untuak diajuan katiko basuo urang lamo adolah sabagai barikuik yaitu mananyoan kabar artinyo mananyoan sakitar kesehatannyo atau keadaannyo akhia-akhia kini. Lalu, mananyoan kesibukannyo belakangam kini agar katiko awak ado barancano untuak mangajak ketemuan baliak akan mamikian waktu nan pas. Salanjuiknyo, dapek mananyokan urang dirumah atau alamat rumah nan alah barubah atau alum. Lalu, manawarkan bantuan ka kawan tasabuik sahinggo akan maraso ado kawan nan paduli ka inyo dan kehidupannyo.


Sajak tamaik Tita mamutuskan untuak manjadi perawat di negeri urang, jauah dari amak apak nyo. Tita maikuik an jajak sanior nyo yang bisa mambaok hasil dari karajo di lua negeri. Itulah konsekuensinyo ado nan diagiah ado juo nan harus ditingga. Tita salalu sadiah kalau pulang dari karajo dan nio lalok, tabanyang salalu baa keluargo dirumah dan sadiah juo jo inyo yang surang ndak ado kerabat di negeri urang. Rasonyo tita sadang diasiangkan ka tampek nan jauah, yang dima kalau nio kalua harus barusaho labiah kareh dan indak boleh lemah kok lamah bisa jadi kalah awak dengan hiduik awak ditampek asiang.


Iko lah jadinyo kalau awak talampau banyak makanan yang padeh, capek saji, bamicin, baminyak yang sajanias nyo lah. Kareno kabiasoan inyo yang mode tu akhirnyo arni harus malaksanoan operasi. Operasi yang harus dijalani arni adolah operasi usus buntu, kareno alah taraso sakik ndak bisa ditahan lai. Arni takuik bana katiko nio di operasi, badoa inyo sambia manutuik mato. Kalau bisa maulang wakatu mungkin arni nio makan-makanan yang sihaik se. Arni tau kalau inyo usus buntu dan harus parikso ka dokter kareno sabalumnyo bantuak arni sangat manyadiahkan. Arni maraso sakik paruik yang bak itu parah, demam tinggi jo manggigia kadinginan, gangguan pencernaa sampai indak bisa kantuik.


Samanjak anak ambo lahia sakali pun ambo alun pernah marayokan ulang tahunnyo. Alah hampia lo 17 tahun umua anak ambo kini. Tapi ambo emang alah baniek di ulang tahunnyo nan ka 17 akan ambo rayokan basamo keluarga dan kawan-kawannyo. Supayo bisa manjadi momen nan ndak talupokan dalam hiduiknyo. Bagi kalian urang tuo nan nio marayoan ulang tahun anaknyo jan banyak pertimbangan. Kalau memang mampu lakukan lah agak cuma sakali saumua hiduik. Kok ado nan mangecek ndak paralu marayokan ulang tahun palapeh se lah dengan pemikiran urang tu. Tagantuang nieknyo. Kalau marayokan untuak raso syukur kapado Allah ndak ado salahnyo kok.


Di maso pandemi kini ko, banyak sakolah nan diadokan sacaro online pambalajarannyo. Sakolah online, walaupun baru bagi dunia pendidikan di Indonesia, tapi tetap ado hal menyenangkan juo dibaliaknyo. Sakolah online berarti siswa bisa mangakses materi pelajaran dari ma se dan bilo se, sarato bisa mamiliah kecepatan baraja nan sasuai jo kemampuan mereka. Sekolah online berarti waktu nan dimiliki labiah fleksibel dan kesempatn untuak mancubo hal lain dan kegiatan lain di lua sakolah bisa tawujuik. Tapi di sisi lain, sakolah online punyo pulo kalamahan, misalnyo kurangnyo interaksi antaro murid jo guru dan jo siswa lainnyi, masalah teknis misalnyo koneksi internet nan indak stabil. Sadangkan jikok sakolah offline, siswa bisa baraja sacaro langsuang jo guru dan kawan sakelanyo sarato mampunyoi akses ka fasilitas sakolah nan labiah langkok. Tapi sakolah online punyo kakurangan pulo, misalnyo tabatehnyo fleksibilitas waktu baraja dan tabatehnyo akses ka materi pelajaran jikok siswa indak masuak sakolah. Ujuang-ujuangnyo, pilihan antaro sakolah online atau offline tagantuang jo kebutuhan dan preferensi masiang-masiang individu.


Penipuan nan kini alah marak tajadi masyarakat kini alah marisauan. Banyaknyo panipuan bakedok undian serta hadiah gadang nan didapekan pun adolah caronyo untuak mancari target. Bagi urang nan alah mengetahui tentang motif penipuan mode ikopun akan payah untuak manjadi korban. Tatapi, untuak urang nan alum tau tentang panipuan mode iko manjadi sasaran empuk untuak panjahek itu. Di tahun 2022, alah banyak kasus panipuan nan dilaporan karano motif undian dan hadiah iko sahinggo banyak masyarakat nan rugi karanonyo. Mako dari itu, penting untuak malatakan raso waspado dimanopun dan dalam bantuak apopun agar kasus-kasus penipuan bakedok undian iko dapek tabasmi. Dan masyarakat diharapkan untuak indak talalu picayo samo urang-urang nan indak dikenal dan mawarkan hal nan instan tapi indak paralu banyak usaho didalamnyo


Sikap dalam mangantri adolah sikap dima satiok urang mamiliki kasadaran diri untuak saling manghargoi urang lain yang alah duluan maantri. Katiko awak mangantri pasti berang bana kalau ado urang nan manyarobot antrian awak. Raso kesal pasti ado apolai katiko awak alah panek maantri dan lah lamo nyo, tibonyo urang lain nan mandapek an tampek labiah dulu dari antrian awak. Budayo antri barlaku kasadoalah urang tanpa terkecuali. Jadi untuak kalian barajalah untuak tertib katiko antri. Sebab tertib untuak mangantri adolah simbol yang taaik akan nilai paraturan dan tatanan dalam bainteraksi jo manusia. Biasoan lah tertib katiko mangantri iko berlaku untuak kasadonyo.


Raso jajok katiko mancaliak makanan nan kumuah awak raso normal-normal sajo. Karano pado dasarnyo pun memang lah sarupo itu, dimano katiko makanan itu alah takanai sasuatu nan kumuah mako sacaro otomatis mahilangkan salero makan kabanyakan urang. Nan mano biasonyo kajadian sarupo iko bisa jadi sajo mandatangkan trauma jo makanan tadi, dimano urang tu ndak lai nio untuak mancubo makanan tadi ko dek karano takuik basobok jo makanan nan sarupo jo makanan kumuah nan batamu dek urang ko tadi. Padohal nyo alun tantu satiok makanan sarupo jo makanan kumuah tadi ko yo bana-bana kumuah kasadonyo. Sarupo nan awak tau makanan ko kadatang bagantuang pado siapo nan mambueknyo.


Satiok urang nan kanai Pemutusan Hubungan Karajo pasti sadiah bana dan langsuang pesimis biasonyo. Bantuak apo nan pernah ambo rasoan dulu. Katiko tajadi sesuatu nan sacaro tibo-tibo dengan keadaan nan indak awak sangko-sangko barusahalah untuak bisa manarima kenyataan. Barajalah untuak bisa menghadapi masalah ko dengan ikhlas, kareno dengan tapuruak taruih indak elok juo untuak awak. Perasaan sadiah awak tu jan baok terlalu dalam dan balarut bana. Satiok cobaan pasti ado hikmah nan bisa awak ambiak sebagai pelajaran. Bak itu juo katiko kanai Pemutusan Hubungan Karajo, mungkin itulah nan elok untuak awak. Barusaholah untuak indak manyalahan diri dan manarimo kenyataan yang ado.


Ambo ado carito paliak manjajok an bana. Pangalaman nan ciek ko tajadi pas ambo pai sore nio bali babukoan. Katiko itu sedang hari puaso jadi satiok sore memang diajak pai bali babukoan jo apak ambo. Baru patamo kali juo di hari itu inyo mancaliak hal nan manjajok an bana. Mano paruik alun barisi, mual rasonyo tapi indak ado yang kan dimuntahan. Jadi ambo ko jajok bana katiko dijalan nio mambali bukoan mancaliak urang gilo makan kotoran kuciang yang ado disampiangnyo. Kareno itu lah ambo jajok bana, dan itu adolah pangalaman nan majajok an bana bagi ambo. Katiko mancaliak urang mamakan kotoran kuciang, walaupun inyo emang urang gilo atau urang nan indak mangarati.


Sabalumnyo ambo tau kalau adiak ambo dari ketek panakuik bana kalau disuntik. Kini nyo alah gadang jadi ambo kiro mungkin ndak sapanakuik waktu dulu. Jadi pas adiak ambo damam, ambo baok ka salah satu praktek dokter umum di kota Padang nan satiok barubek ka inyo awak sangat dianjurkan untuak disuntik supayo capek cegak. Memang babeda kalau disuntik dan ndak disuntik. Kalau hanyo makan ubeknyo se akan cegak dalam waktu 3 hari sedangkan kalau ditambah jo suntik bisuaknyo langsuang cegak. Antah sugesti ambo se ambo ndak lo mangarati. Dek ambo tau itu makonyo ambo kecek an ka dokter tu supayo adiak ambo disuntik se. Ruponyo pas disuntik tapakiak gadang adiak ambo ko minta ampun. Siap tu langsuang mabo galak an.


Terkadang katiko sasaurang barbicaro jo urang lain dalam jarak nan dakek indak manutup kemungkinan bahwa wajah akan terkena air ludah nan dihasilkan oleh muluik  urang lain tasabuik.  barikut iko contoh air liur nan dapek mambaok risiko tahadok sasaurang nan kena singkatan dari air ludah itu.  nan partamo air liur nan dihasilkan dari urang nan sadang sakit karano di dalam air liur nan inyo hasilkan itu terdapek bakteri sarato virus nan bisa sajo manularkannyo kapado urang nan terkena cipratan tasabuik.  lalu jika terkena mato dapek manimbulkan infeksi pado mato walaupun indak manimbulkan infeksi nan bagitu parah namun dapek mambuat mato manjadi indak nyaman takah refleks untuak mangedit atau manggosok mato.


Kadang awak lupo namo kawan awak jo kawan nan ciek lai. Apolai kalau wakatu itu awak berkenalan barengan. Kadang awak salah sabuik namo kawan awak jo kawan nan ciek lai kalau patamo-patamo alun dakek tu. Pas awak salah sabuik namo dan awak alah bantuak ka iyo se manggia namo inyo. Pasti awak akan maraso malu bana, kareno alah salah sabuik namo urang. Sabananyo indak sulik mailangan raso malu, cuman paralu moda muko taba se. Artinyo awak tetap se lanjuik bantuak indak tajadi apo-apo dan minta maaf salah sabuik namo. Kareno itu awak bisa indak malu dan bisa mencaia kan suasana lo baliak. Untuak itu kalian nan salah sabuik namo urang, bamuko taba se nan artinyo indak malu kareno salah manyabuik namo.


Sakitar pukul 02.00 siang, den pulang sakola.  Di saat itu den mangendarai motor dengan kacepatan nan sadang namun tibo-tibo di jalan belokan ado sasaurang nan manyalip motor dari balakang dengan kacepatan nan tinggi. Karano saat itu  habih hujan sahinggo Jalan manjadi licin. Hal itulah  penyebab dari urang nan manyalip tadi tajatuh dan terseret cukuik jauh.  Den nan mancaliak itu langsuang takajuik dan refleks   mamacik rem dan mambarantikan motor. Karano saat itu jalanan cukuik langang sahinggo indak ado kandaraan nan balalu Lalang,  den hanyo mamvideokan kajadian tasabuik dan indak mambantu urang nan sadang kacelakaan itu karano den takuik dituduh sabagai urang nan manabrak  urang itu. Indak lamo kamudian ado kandaraan nan baranti dan mananyakan apa nan terjadi saat itu,  den hanyo manunjukkan video nan alah den rekam dan mancaritokan nan sabananyo.


Hari pernikahan atau hari katiko sasaurang baralek adolah hari nan paliang ditunggu-tunggu dalam hiduik. Sasudah malewati persiapan nan cukuik panjang, akhirnyo ado saatnyo untuak marayoan parnikahan jo keluarga dan kawan-kawan dakek. Untuak marasoan kebahagiaan nan maksimal di hari parnikahan, ado babarapo hal nan paralu diparatian. Nan partamo, parsiapan dengan matang acara pernikahan sanak. Nan kaduo, sikapi dengan tanang satiok masalah nan mungkin akan tajadi di hari baralek. Nan katigo adolah manikmati satiok momen basamo keluarga dan kawan-kawan dakek. Ikolah kesempatan langka untuak bakumpua jo urang-urnag tadakek dan marayoan kabahagiaan sanak. Dengan sanak mamaratian katigo hal diateh, maka sanak akan marasoan kebahagiaan maksimal di hari baralek sanak. Jan lupo untuak tetap bersyukur ateh kabarhasilan acara baralek nan sanak salanggaroan.


Ula marupokan hewan nan sangaik manakuikkan. Habitat ula biasonyo ado di dalam hutan atau di are pasawahan. Ado carito katiko ambo dikaja dek ula sawah. Ambo indak tau pasti apo jenis ulanyo. Nan jaleh ula itu indak babiso. Jadi ambo katiko itu sadang bajalan di sawah handak pai ka lapangan sepakbola. Kamudian katiko ambo lah lumayan dakek jo lapangan bola, ado saikua ula nan lewat di hadapan ambo. Ambo pun maraso katakutan. Namun, dunsanak ambo mancubo mananangkan ambo dan inyo mangecek kalau ula itu indak babiso. Kamudian inyo pun maagiah tau ka ambo kalau ula itu dilintang jo cirik kabau, maka ula itu akan mangaja awak. Ambo tantu indak picayo karano itu akhianyo ula itu ambo lintang jo cirik kabau nan lah kareh. Kironyo apo nan dikecekkan dek dunsanak ambo itu bana. Ambo pun dikaja dek ula itu sampai ka lapangan bola.


Bancano alam marupokan paristiwa nan sangaik manakuikkan untuak sado urang nan hiduik di dunia iko. Ado banyak bancano alam nan bisa sajo kito alami. Salah satunyo adolah gampo bumi. Gampo bumi marupokan guncangan nan tajadi di parmukaan bumi karano adonyo palapehan energi dari bawah permukaan sacaro mandadak nan kamudian manyababkan timbuanyo galombang seismik. Gampo bumi biasonyo disababkan karano adonyo pergerakan dari lempeang bumi. Salain itu, latusan gunuang api pun bisa manjadi panyabab tajadinyo gampo bumi. Gampo bumi mampunyoi frekuensi nan mangacu pado jenis dan ukuran gampo bumi nan dialami salamo periode tajadinyo gampo. Alat untuak maukua kakuatan gampo bumi disabuik seismometer.


Katiko ado kecelakaan nan tajadi di depan mato kito hendaklah melaporkannyo kapado pihak barwajib  bia sagera diselidiki dan dievakuasi.  salain itu jugo indak ikut campua tahadok proses pemeriksaan sahinggo indak mamperumit pakerjaan polisi.  namun,  tindakan nan dapek dilakukan yaitu jo mamberikan kesaksian ateh apa nan dilihat sahinggo polisi dapek manyimpulkan tahadok kajadian kecelakaan tasabuik.  jika kito bukan marupokan korban maupun tersangka melainkan sabagai saksi kecelakaan kito haruih mamberikan pernyataan nan benar adanyo takah apa nan  dilihat. indak perlu takut manghadapi pertanyaan nan akan diberikan oleh pihak kepolisian karano dijadikan sabagai saksi ateh kecelakaan tasabuik.  mamberikan jawaban sasuai jo kronologis kecelakaan nan dilihat marupokan tindakan nan benar.


Darah adolah campuaan plasma jo sel-sel yang mangalia di saluruah badan. Cairan nan mode ko manganduang zat nan sangaik pantiang takah gulo, oksigen jo hormon nan talatak di saluruah badan. Guno lain dari darah adolah maangkuik kotoran jo bahan-bahan kimia hasil metabolisme dari sel-sel di badan. Indak sampai di situ sajo, darah baperan juo sebagai patahanan tubuah tarhadok virus atau kuman nan bisa mambuek babagai panyakik nan serius. Darah tadiri dari duo bagian. Nak partamo, darah cayia jo darah padek. Saparo bagian darah nan bantuak cayia disabuik plasma nan tabuek dari campuan aia, protein jo garam. Samantaro bagian darah padeknyo tabuek dari sel darah putiah, sel darah merah jo trombosit. Darah juo mampunyoi aroma nan amih. Apo lai darah nan ado pado hewan dan darah kumuah pado saat padusi datang bulan.


Dalam kasus tatantu ado sajumlah faktor nan mambuek proses makanan capek basi biasonyo yaitu panyimpanan nan indak tapek, suhu udaro nan lambok, dan paparan cahayo nan balabiahan. Caro panyimpanan nan salah. Jikok rumah hangat dan lambab, hindari manyimpan makanan di tampek nan tabuka. Sakalipun manggunoan panutuik manyimpan makanan siso, upayo ko indak cukuik untuak mancegah partumbuahan jamur atau bakteri pambusuak. Sabaiknyo, simpanlah makanan di dalam wadah tatutuik rapek. Pisahkan wadah untuak manyimpan masakan nan tabuek dari dagiang jo masakan nan lain yang tabuek dari sayua. Bilo makanan nan basi labiah dahulu, pisahan dan buang. Hal iko pulo tamasuak pamilihan dan panggunoan tampek nan indak sasuai.


Tanggalam adolah gangguan pado sistem panapasan akibek badan tarandam sabagian atau saluruahnyo di dalam aia. Kondisi ko dapek mangakibek an kamatia, tarutamo pado bayi jo anak-anak. Arti lainnyo adolah kamatian nan disebabkan mati lameh (kakurangan angok) katiko cairan manghalangi kamampuan badan utnuak manyerap oksigen dari udaro hingoo manyebabkan asfiksia. Panyebab utamo dari kamatian adolah hipoksia jo asidosis nan mangakibek an jantuang baranti.  Nyaris tanggalam adolah kondisi batahan hiduik dari paristiwa tanggalam hinggo manyebabkan katidaksadaran atau paru-paru tarisi aia nan bisa mangakibek an komplikasi sakunder nan sarius, tamasuak kamatian satalah tajadinyo insiden. Urang tanggalam biasonyo akan malakuan garakan bantuak maraih sasuatu sacaro baulang-ulang dan bausaho untuak mamposisikan kapalonyo untuak manangadah jo muluik tabukak.


Manjadi dokter adolah cita-cita banyak urang. Indak cuma manjadi salah satu jurusan favorit, manjadi dokter adolah salah satu profesi idaman urang tuo dan calon mertua. Oleh karano itulah bagi nan bisa lulus di fakultas kedokteran mungkin akan ado kebahagiaan surang untuak pribadinyo dan urang disekitarnyo. Talapeh dari itu sadonyo, apokah sanak sadonyo tau kalau fakultas kedokteran UGM adolah fakultas kedokteran paliang tuo di Indonesia? Daulunyo wakatu jaman Balando ado sakolah kedokteran nan banamo STOVIA, pado maso awal kemerdekaan, dek kondisi Jakarta nan indak stabil makonyo dipindahkanlah STOVIA ko ka wilayah Jawa Tengah. Kegiatan perkuliahan dan laboratoriumnyo dilakukan di rumah sakik tegalyoso Klaten.


Satiok manusio pernah babuek salah, kareno indak ado manusio yang sampurno. Mungkin kasalahan yang awak lakuan ado panyababnyo, cuman yang harus awak katahui indak buliah malakuan doso yang disangajo. Kalau alah tajadi, manuruik ambo awak bisa mamohon ampunan dan malakuan sholat taubat jo bajanji indak maulang doso itu lai. Banyak juo ustad yang maagiah tau di tampek ambo suko mandangaan caramah kalau niek taubat awak akan dikabulkan kalau awak sabana basungguah-sungguah nio bataubat. Kareno katiko awak malakuan doso pasti awak akan maraso takuik akan timba baliak nyo kapado awak di dunio maupun di ahiraik. Untuak itu awak harus sadari doso awak dan bataubat.


Jalan nan ado daerah-daerah padalam masih banyak nan buruak. Kok nak malawatinyo jo murah harus tau medan nan akan dilakui. Waktu itu pernah ado acara pramuka di padalam  daerah nan mano daerahnyo panuah dek jalan buruak jo pandakian, panurunan dan di sampiang jalan tapek bana ado batang aia gadang. Jadi pai basamo rombongan nan waktu itu babarpo urang mambaok honda karano oto indak bisa malewati jalan tasabuik. katiko panurunan nagari tasabuik, raso ka tangga jantuang dek sakiang curamnyo. Rem tangan honda raso-raso ka putuih dek jalan nan balubang dan manurun. Dek sakiang takuiknyo, waktu itu ditolong maremnyo jo kaki, takuik-takuik remnyo putuih di tangah jalan. Kalau nio ka daerah tasabuik labiah rancak jo urang nan alah bapangalamn sajo.


Dulunyo ambo adolah urang nan acok kanai buli dek kawan-kawan waktu SD. Ambo acok di buli karano ambo punyo rambuik nan babeda dari anak-anak biasonyo. Ambo punyo rambuik karibo mode sarang tampuo. Sangkiang takuiknyo ambo di buli dek kawan-kawan, ambo sempat ndak nio masuak sakolah. Ambo nio pindah ka sakolah lain se karano ambo selalu maraso digalak an dek kawan-kawan. Sampai di suatu hari, amak ambo mangecek basonyo ndak paralu takuik untuak di buli dek kawan-kawan sakolah. Harusnyo dengan perbedaan nan ambo miliki bisa manjadi ciri khas ambo. Akhirnyo ambo mulai ndak paduli dan ndak mandangaan kecek kawan-kawan nan mambuli ambo. Mako dari itu, berdasarkan pengalaman ambo ko bisa diambiak pelajaran, jan pernah danga an kato-kato urang nan suko mambuli kalian, jan kamukokan raso takuik, tapi caliak an ka urang nan mabuli tu kepercayaan diri kalian. Walaupun kalian babeda tapi kalian bisa labiah baik daripado urang-urang tu.


Trauma pas ketek dapek mampengaruhi baa manusia bakembang, berhubungan, jo basikap dalam hiduik. Ado bara faktor nan manantuan reaksi anak jo trauma, misalnyo nan patamo usia. Otak manusia bakambang paling capek wakatu wak masih bayi hingga balita, jadi samakin tuo awak wakatu trauma tajadi maka samakin saketek dampaknyo terhadap kemampuan manjalin hubungan di maso depan. Nan kaduo intensitas lamo tajadinyo trauma atau sa acok a anak tapapar jo kajadian traumatis. Salanjuiknyo hubungan nan aman jo orang lain, anak bisa mangembangan raso trauma sampainyo dewasa dek ndak punyo urang nan bisa inyo picayo dan malindunginyo, misalnyo urang tuo, keluarga, guru, atau kawan.


Lisa nan saat itu marupokan murid pandiam dan indak mampunyoi banyak interaksi jo kawan-kawannyo nan lain mambuek inyo acokkali dikucilkan dan dibully dek geng Yunita. Namun katiko mereka mulai manunjukkan perilaku dan perbuekan nan  buruk sahinggo bisa maraso terganggu. Namun karano Lisa takut jugo inyo manjadi target bully Yunita mambuek inyo hanyo mancaliak perbuekannyo mangganggu urang lain. Namun katiko inyo tibo-tibo diganggu dek Yunita mako inyo akan diam sajo dan pasrah tahadok apa nan diperbuek dek padusi itu karano inyo takut mereka akan semakin  semangat untuak mambully  Lisa. Inyo acok kali hanyo manundukkan kepala serta manganggukkan apa nan Yunita katakan kapadonyo. Katiko disuruh untuak mambali apapun mako bisa akan barlari secapek mungkin agar inyo dapek manyelesaikan apa nan Yunita suruh.


Kalian pernah indak dapek pesan ancaman malalui watsap. Ambo pernah mandapek pesan ancaman yang mambuek ambo takuik sampai indak bisa lalok. Indak tau itu dari urang yang usial se atau yobana inyo mangancam ambo yang pastinyo kalimat mangancam inyo tu alah mambuek ambo tagaduah dan katakuik an. Akhirnyo setelah mancaritoan iko ka kawan ambo inyo maagiah tau untuak malaporkan nyo dengan caro. Patamo kalau nio ka kantua polisi bisa datang dan mambuek laporan ka panyidik polri, kaduo setelah proses penyidikan salasa baru beko akan diagaiah ka penuntut umu pas alah tau sia nyo, katigo kalau awak indak nio kantua polisi bisa mangaduannyo malalui laman aduan ke pihak berwajib bisa juo ka kementrian komunikasi dan informatika.


Prank memang kini adolah hal lumrah untuak dilakuan samo banyak urang sabagai bahan konten ataupun hiburan samato. Tapi hal iko harus manjadi parhatian jan sampai prank nan dikarojoan mambaok persepsi buruak karano mancoreng namo sasaurang atau marandahkan sasaurang sahinggo mambuek masalah nan labiah banyak nantinyo. Prank nan pernah sempat viral tahun lalu yaitu urang mamprank maagiahan bungkusan plastik nan dipicayo samo masyarakat nan manarimo bungkusan tasabuik adolah bahan-bahan masak atau samacamnyo. Tetapi, tarnyato isinyo adolah sarok nan dimasuakan kadalam plastik. Mancaliak itu banyak warganet nan geram samo aksi prank indak tapuji tasabuik. Prank tasabuik alah malewati batas karano satalah malakukan prank urang tasabuik bukannyo maminta maaf tapi malah langsuang pai bagitu sajo.


Ado babarapo caro nan bisa kito lakuan untuak mananggulangi bacano alam tanah longsor. Nan partamo manganali daerah nan rawan longsor, terutamo nan tampeknyo curam. Kaduo, jan bangun bangunan ditampek nan rawan bancana tarutamo tanah longsor. Katigo, manjago drainase. Drainase baguno untuak manjauahan aia dari lereng, mahindari aia maresap ka lereng atau manguras aia kadalam lereng kalua lereng. Kaampek mambuek terasering. Kalimo, penghijauan mamakai tanaman nan system perakarannyo dalam dan jarak tanamnyo tapek. Hal ko untuak Manahan aia untuak mahindari tanah longsor. Kaanam, kalau mambuek bangunan, pastian pondasinyo kuek. Katujuah, mambuek tanggul untuak Manahan runtuhan batuan. Itulah babarapo caro nan bisa dilakuan untuak mananggulangi bancana alam longsor.


Sanang bana ambo waktu barang yang ambo cari ketemu rasonyo tu bantuak ambo lagi jatuh cinta, soalnyo setiap ambo kehilangan barang tu sedih bana rasonyo tapi pas  alah nampak sanang nyo bukan main. Coba se lah kalian bayangkan ado hal yang kalian sukoi dan perlu bana hal itu di hiduik kalian tibonyo hilang, abis tu ketemu lai pasti bukan main sanangnyo. Bantuak itulah awak kalau suko jo urang, jadi kalau ambo sanang sampai maluncek-luncek waktu ketemu barang ambo yang hilang itu biaan se lah lai ambo agak girang sakatek. Soalnyo barang yang ambo cari tu pasti baguno bana dan yang ambo pakai dikeseharian ambo.


Manikah jo senior nan banyak disukoi urang tapi malah mamiliah ambo rasonyo sanang bana. Hari pernikahan ambo adolah hari nan paliang manyanangkan bagi ambo karena alah manikah jo urang nan diam-diam ambo suko. Banyak kawan dan senior ambo yang dulu suko jo suami ambo ko datang ka pernikahan kami. Ado nan alah manarimo dan ado juo nan masiah takajuik karena ndak ado berita kami manjalani hubungan samo sakali. Jadi pado intinyo jan terlalu bakalabiahan untuk manampak an bana kalau awak mangaja seseorang. Awak cukuik mandoan an se kalau inyo yang terbaik bagi awak tolong dakek an karena awak mancintai inyo. Cukuik badoa dan yakin kalau jodoh indak kan kama-kama.


Rancano nyo Wilda cuman baniek untuak jalan-jalan se katiko liburan di pantai. Indak sangajo wilda ko mancaliak ado hal nan aneh disabaliak karang yang inyo lewati di pinggia pantai, dakek pohon-pohon dan di tutuik jo kotak hitam yang batumpuak an pasia. Kiro-kiro mode tu lah bantuak keadaan katiko wilda mananumkan harato karun. Takajuik bana wilda manamukan harto karun, ndeh baa kok bisa ado disitu. Barang yang ado di dalam kotak tu ancak-ancak dan banilai maha. Sadoalahnyo manjadi barang antik, yang katiko awak jua banilai cukuik tinggi harago nyo. Barang antik tu hirtoris nyo tinggi bana jadi kalau di jua bisa maha.


Rifki pernah malakuan doso yang mambuek inyo takuik kareno alah malakuan doso tasabuik. Banyak doso yang pernah inyo lakuan dan katiko inyo malakuan itu sadar dan takuik tapi kadang kalau urang alah tajarumus maksiat kadang khilaf se. Rifki dulu acok maksiat mato, walaupun inyo indak pernah bamaksiat sacaro langsuang. Rifki sadar dan takuik katiko malakuan doso tasabuik. Untuak maminta ampunan dan bataubat rifki harus basungguah-sungguah jo caro. Patamo baranti dari doso yang alah dipabuek, kaduo manyasali dan mohon ampunan jo pabuek an awak, katigo basungguah-sungguah indak akan maulanginyo dan malakuan sholat taubat. Hal itu yang dilakuan rifki untuak maminta ampun atas apo nan inyo lakuan.


Ado banyak ruangan di dalam sarang tasbuik. Sarang tasabuik dilangkapi pulo jo carobong nan bafungi sabagai panyejuk udaro. Anai-anai bisa diolah manjadi makanan ringan. Biasonyo digoreng manjadi peyek. Rasonyo cukuik guriah dan lamak manjadi lauak. Kanduangan nutrisi dalam saranggo ko cukuik tinggi, tadiri dari protein, lamak, dan asam amino asensial. Bagi nan sadang malakukan deit dianjurkan untuak mangonsumsi rayok dewasa ko, bia nutrisi dalam badan tapanuhi. Saranggo ko marupoka makanan kasukoan, koncek, cicak, tokek dan buruang. Kenari dan buruang bakicau lainnyo diaagiah makan saranggo ko, bia kicauannyo rancak. salain itu nutrisi dalam sarangga ko bamanfaat untuak mandukuang partumbuahan unggeh manjadi labiah sehat.


Pak Saidun adolah salah seorang guru pensiunan nan kini alah lamo sakik kareh nan mambueknyo ndak bisa kama-kama. Pak Saidun hanyo bisa manikmati hari-hari di rumah. Riko anaknyo memang terkenal sabagai anak nan elok, rajin baibadah, dan pintar di sakolahnyo. Betapa sanangnyo katiko mancaliak Riko bisa mambalian Pak Saidun sabuah oto nan akan dipagunoan untuak Pak Saidun bolak-baliak rumah sakik. Kalau dicaliak-caliak Riko hanyo seorang pekerja swasta nan kehidupannyo sederhana. Tapi ternyato setelah ditelusuri Riko menjabat sabagai direktur di perusahaan tampeknyo bakarajo. Itu menandakan walaupun dengan penghasilan gadang Riko tetap hidup sederhana. Sahinggo di usia mudo alah bisa manyanangan kaduo urang tuonyo dengan hasil tabungannyo. Jan nio kalah samo Riko sanak, rajin-rajinlah manabuang supayo tabungan tadi bisa dimanfaatkan untuak buek keluarga bahagia.


Ternyata lulus dari kuliah tu alun akhir dari perjuangan hiduik. Katiko manunggu dapek karajo setelah lulus kuliah ternyato labiah panuah tekanan dan tamasuak ka dalam hal nan paliang manyadiahan dalam hiduik. Apolai katiko kawan-kawan nan samo lulus alah dapek karajo sedangkan awak alun juo dapek. Perasaan tabuang, tasisiah, ndak pacayo diri, dan tatingga dari kawan-kawan sangat taraso katiko itu. Maleh basuo jo urang, maleh ditanyo-tanyo dek soal karajo adolah hal nan alah pernah ambo alami. Ditambah tekanan dari keluarga nan hampia tiok hari mananyo seakan-akan awak ndak bausaho mancari karajo. Waktu itu hanyo bisa mangecek dalam hati basonyo ambo pun ingin capek karajo tapi razaki tu bana nan alun datang.


Jeni maraso sangaik sanang sasudah basobok jam tangannyo nan alah lamo hilang. Jam tangan casio analog warna hitam hadiah ulang tahun Jeni nan ka 17 tahun lalu. Awalnyo jeni manyadari jam tangannyo hilang katiko baganti baju olahraga di sakolah. Sasudah mancari-cari, kironyo jam tangan Jeni tatingga di dalam loker di dalam kelas. Jeni alah lamo maidam-idamkan jam tangan casio ko, bahkan alah dikecekan Jeni ka urang tuonyo sajak ulang tahun ka 16 dan baru dibalian dek urang tuo Jeni katiko ulang tahun nan ka 17 tahun atau satahun kamudian. Jam tangan Jeni mampunyoi tali dari bahan karet barwarna hitam, mampunyoi jenis analog, dan tahan aia. Iko adolah salah satu produk casio nan banyak peminatnyo.


Ambo maraso bana memang kapatang tu salalu berang-berang ndak jaleh. Kawan ambo yang mancaritoan baa ambo sangaik manyebalkan pas itu. Apo nan ambo karajoan salalu ambo berangan, indak urang se yang ambo berangan tapi benda-benda pun ambo berangan. Padohal benda tu indak manggariak, ambo se nan manyenggol sampai nyo manganai ambo. Ado benda didakek ambo, itu tu bantuak panci, punyo duo pegangan, bawarno emas, bawahnyo alah itam-itam, panci tu biaso nyo dipakai untuak makan mie dek urang korea. Ambo indak sangajo manyenggol inyo sahinggo suaronyo pas jatuah mamakak, itu se mambuek ambo kesal. Satiok batamu urang ambo baok an nyo paneh se nio berang taruih.


katiko sadang  barkendara sendirian dan tibo-tibo tasesat sahinggo muncul rasa takut akan bahaya. Maka dari itu  barikuik cara nan dapek dilakuan katiko tasesat sendirian. Partamo,  barhentilah di tampek nan cukuik ramai sahinggo dapek maminimalisir risiko  kejahatan takah penculikan ataupun perampokan. Kaduo,  manghubungi seseurang untuak mangarahkan jalan nan benar  ka tujuan nan sebenarnyo. Katigo,  mambuka aplikasi untuak mangetahui posisi saat iko dan mancari jalan keluar. Kaampek,  manghubungi seseurang untuak manyusulnyo ka posisi saat iko sahinggo mereka dapek mambantu mancari jalan keluar dan manemani perjalanannyo. Itulah hal nan dapek dilakuan katiko tasesat sendirian di jalan  sabagai cara untuak manghilangkan rasa takut tahadok daerah nan indak dikenal tasabuik.


Ado banyak perdebatan diantaro 2 caro mambali barang. Apokah labiah baiak mambali barang dengan caro kredit tapi barang nyo langsuang dapek, atau awak manabuang dahulu sampai pitih untuak pambalinyo cukuik barulah barangnyo dibali. Kaduo caroko tantu sajo samo-samo mambuek sanang dikaranokan awak bisa mambali barang nan awak katuju. Tapi nan ma kironyo nan mambuek wak labiah pueh? mambali barang dengan kredit ataupun dengan maminjam pitih, walaupun awak labiah capek mandapekkan barang nan ka wak bali. Sadangkan jikok awak manabuang dahulu, nan partamo awak pasti akan talapeh dari utang-piutang, nan kaduo bisa sambia malatiah kesabaran pulo, dan nan katigo awak jo keluarga bisa pulo malatiah diri untuak berhemat dan teliti dalam hal keuangan.


Alah jadi kebiasaan bagi ambo dan keluarga untuak selalu bajalan pagi satiok hari libur. Dek patang ko ambo talambek jago jadi ambo sangaik tagageh-gageh pas siap-siap. Ruponyo pas lah di lua dan lah jauah dari rumah baru sadar kalau baju ambo tabaliak. Itu pun sadar nyo katiko amak ambo nan mangecek an ka ambo baso baju ambo tabaliak. Lai ado niek untuak mangganti tapi ndak ado tampek nan bisa di jadikan sabagai ganti baju di sekitar ambo. Nan labiah malunyo adolah pas di jalan ambo basuo lo jo kawan lamo ambo nan ternyato nyo sadar lo kalau ambo sadang pakai baju tabaliak. Pas disawak ambo alasanan se emang modelnyo mode tu.


Waktu olahraga adolah waktu katiko kasado badan digunoan untuak manggarik. Biasonyo urang akan mamakai baju khusus untuak olahraga atau bahan nan nyaman dipakai. Pernah waktu itu ambo pai olahraga katiko SMA. Kabatulan baju olahraga nan dipakai alah labiah dari 2 tahun dana badan ambo alah barubah manjadi gadang. Tantunyo makai di tahun katigo alah indak nyaman dan sampik, tapi kalau nio mambali rugi rasonyo karano alah nio lulus. Jadi kadang tiok olahraga indak masuak. Pernah mamakso nio ikuik palajaraan olaharagao karano materi olahraganyo bola kasti dan padti di akhir palajaran ado partandiangan nan sero. Katiko ikuik masih was-was tapi tatap mamaso ikuik, dan katiko nio maambiak bola sarawa olahraga cabiak dan dicaliak dek kawan sakelas, dan itu malunyo bukan main.


Katiko kalian mengalami kegagalan hiduik antah itu kegagalan dalam karajo atau dalam pendidikan jan balaruik-laruik dalam kesedihan. Kalian harus bangkik dari kesedihan. Nan terpenting jan pernah manyalahan diri surang. Katiko kalian manyalahan diri surang atas kegagalan nan tajadi mako katiko ado kegagalan lain nan tajadi di maso depan hal nan samo akan tajadi sahinggo akan timbul kabancian ka diri kalian. Nan paralu dilakuan tu hanyo mamaafan diri dan bausaho untuak mamperbaiki kegagalan nan tajadi dengan caro labiah positif. Misalnyo katiko kalian gagal manjadi juara kelas nan paralu kalian lakukan cuma baraja labiah tekun dari sabalumnyo supayo kegagalan tu ndak taulang.


Sabalum bisa batamu jo idola inyo, Ririn salalu bausaho agar tacaliak jo idola inyo dan bisa mangobrol di media sosial. Ririn patamo harus tau a nan yang idolanyo suko, lalu manunjuk an diri inyo acok-acok dengan mangomen atau lainnyo, siap tu ikuik juo acara nan ado inyo di undang disitu dan bausaholah untuak tacaliak dek inyo dan bisa bafoto langsuang. Riri sampai takajuik waktu idola inyo tau namo ririn dan mengenali wajah ririn waktu batamu di fanmeet, saking acoknyo inyo mangomen dan berbincang lewat reply story instagram. Ririn sanang bana waktu itu, tanyato inyo dikenali juo oleh idola inyo surang.


Pagi-pagi patang ambo dikajuik an dek berita Bang Rio, salah seorang sepupu ambo maningga karano balangga. Katiko itu ambo sadar basonyo maut bisa datang kapan se. Ndak mangenal tuo atau mudo. Usianyo baru 17 tahun. Kejadiannyo tajadi saat bang Rio ka pai sakolah. Takdir Allaah hondanyo maantak truk nan sadang parkir di pinggia jalan. Ndak tau kronologi pastinyo tapi saksinyo mangecek an sarupo itu. Ibo bana samo mama bang Rio ko. Anak laki-laki surang, laki alah maningga pulo. Kini tinggalah inyo baduo jo anak padusinyo nan masih ketek. Semoga keluarga nan ditinggakan bisa manarimo ujian ko dan diberikan ketabahan oleh Allaah SWT.


Bullying dikalompokan ka dalam 6 katagori. Partamo, kontak fisik langsuang, bantuak mandorong, manjambak, manokok, manandang, mancaka dan sabagainyo. Kaduo, kontak verbal langsuang, bantuak mangancam, mampamaluan, marandahkan, manggaduah, menjalek an, mamaki, sarkasme, mambari namo panggilan dan sabagainyo. Katigo, perilaku non-verbal langsuang, bantuak maliek jo sinis, manjulua lidah, mampaliek an ekspresi nan marandah, mangancam dan sabagainyo. Kaampek, parilaku non-verbal indak langsuang, bantuak mandiamkan urang, mamanipulasi, mangabaikan, mangucia an dan sabagainyo. Kalimo, cyber bullying, tindakan manyakiti urang lain malalui media elektronik. Dan nan tarakhir ado namonyo palecehan seksual, kadang tindakan palecehan dimasuak an ka parilaku agresif fisik atau verbal. Jiko ado diantaro katagori nan di ateh nan rasonyo dilakukan bararti awak alah tamasuak pambulli.


Ambo dulu adolah urang nan suko berang-berang katiko ado urang nan mancacek fisik anak ambo. Berangnyo ndak tangguang-tangguang. Langsuang ambo tinju se urang tu supayo kasam ambo lapeh. Tapi makin kamari ambo makin sadar kalau sabananyo ado hal nan labiah rancak awak lakukan katiko ado nan mancacek diri awak ataupun keluarga. Nan pertamo, tarik nafas dan ambuihan sacaro perlahan. Lakukan baulang kali. InsyaAllah dengan caro mode tu raso kesal saketek demi saketek akan hilang. Nan kaduo, bia an se urang tu mancacek. Ndak usah didanga an. Beko lamo-lamo nyo akan panek surang. Dari siko awak akan tau kalau mambaleh urang dengan diam tu akan labiah elok dan ndak mambuang-buang tanago.


Baru-baru ko mahasiswa kedokteran nan sadang batugas sebaai dokter muda di salah satu Rumah Sakik Pemerintah di kota Padang tatangkok sadang babuek mesum di kamar mandi staf rumah sakik. Kebetulan nan tatangkok adolah kawan dakek ambo di kampus. Awalnyo ambo ndak pacayo jo berita nan tersebar. Ambo kiro berita ko hanyo berita hoax karano kawan ambo terkenal sabagai pribadi nan pendiam, lembut, alim, bahkan manggunokan pakaian nan amat tatutuik. Betapa takajuiknyo katiko nyo mengundurkan diri dari kampus. Ternyato berita tu bukan sekedar berita hoax. Harusnyo sabalum batindak harus dipikian akibat dari perbuatan nan dilakukan. Ambo sabagai kawan sangat kecewa. Apo lai kaduo urang tuonyo nan lah manaruah harapan nan gadang ka anaknyo.


Pernah pai ka rumah kawan SMA untuak pai balajar kalompok. Kabatulan ruamh inyo nan bisa dipakai untuak kalompok yang mano kabatulan urang tuonyo pualng malam, jadi lebih nyaman barami-rami. Ambo pertamo kali pai ka rumah inyo. Waktu dari muko rumahnyo biaso sajo bantuak rumah parumahaan biaso. Katiko alah bakumpua kasadonyo akhirnyo masuak rumah. Sakatiko masuak ka rumah nyo baun indak sedap langsuang tacium tapi tetapi icak-icak indak tau. Pas masuak tabaun baun anyia bacampua jo baun nan lambok, sabannyo kalau bisa dipiliah indak nio masuak. Untuangnyo kami balajar di dakek pintu masuak paliang indak ado udaro lua nan masuak. Sasibuk apopun urang tuonyo paliang indak dibarasiahan rumah karano alah babaun bana kalau ado tamu nan tibo.


Ditahun 2018, Resta sanang akhianyo inyo dapek luluih dari SMA. Satalah luluih SMA, Resta mancubo mandaftar disalah satu Perguruan Tinggi Takamuko dikotanyo. Resta mancubo untuak mandaftar kuliah lalu jalur SNMPTN atau jalur seleksi malalui nilai sawaktu sakola. Akhianyo satalah manunggu duo bulan kamudian Resta mambuka website untuak mancaliak hasil pengumuman seleksi. Indak disangko, Resta kironyo dapek ditarimo di Perguruan Tinggi nan manjadi pilihan partamonyo katiko mandaftar. Resta sanang indak tatahan katiko inyo tau akhianyo inyo dapek malanjuikan pendidikannyo. Dek Resta kini sadang dilua karano dirumahnyo sadang ado acara, Resta manalepon ka urang gaeknyo kalau inyo ditarimo. Dek nio maagiah tau langsuang, Resta langsuang ka rumah.


Kapatang ko ambo tapikia untuak maagiah hadiah ka ayah ambo. Kebetulan akhir-akhir ko ambo caliak ayah ambo suko mancaliak-caliak jam tangan Alexandre Christie di Shopee. Kalau ka mangumpuan pitih dalam wakatu saminggu alah pasti se ndak ka cukuik pitih ambo. Oleh karano itu, ambo ajak lah adiak dan kakak ambo ikuik patuangan untuak mambali jam tangan tu. Ndak tangguang sanangnyo ayah ambo katiko manarimo hadiah tu. Dari siko dapek diambiak pelajaran basonyo katiko kalian nio mambahagiakan seseorang cuma ndak mampu untuak malakukannyo surang bukan suatu masalah jiko kalian minta tolong kapado urang lain saroman nan ambo lakukan yaitu patuangan jo saudara-saudara untuak mambalian hadiah untuak urang tuo.


Bullying bisa tajadi dimano sajo dan kapan sajo. Ado ratusan korban bullying nan mamutuihan untuak mangakhiri iduiknyo. Hal iko karano efek dari tindakan buli bisa mambuek korbannyo depresi. Karano tindakan kakarehan ataupun ancaman nan ditarimo taruih manaruih bisa mambuek mental urang turun. Hal iko acok indak disadari den nan mambuili. Atau bahkan pambuli acok mangabaian raso sakik nan ditarimo dek korban. Ado pulo kondisi dimano korban indak punyo tampek carito sahinggo inyo maraso manangguang sadonyo surang. Kadang kaluarga korban indak maagiah dukungan atau malah maabaian atau bisa jadi ikuik manyakikan korban. Hal ikolah nan mambuek samakin banyak korban bulli nan mamutuihan untuak maakhiri iduiknyo.


Dulu waktu ketek masiah umua 5 tahun lah, bobi sanang bana mamaliharo ikan. Bobi sanang dan indak takuik mamaciak ikan, padohal anak saketek inyo banyak yang takuik. Bobi ko sayang bana jo ikan paliharoan nyo, sampai ado hari nan dima inyo trauma bana dan indak nio mamalihara ikan lai. Bobi takajuik bana pas tau kalau ikan inyo alah ndak ado lai di kolam, alah manangih dan minta carian jo apak nyo tapi ndak ado bana di kolam tu lai. Tayato ikan nan inyo cari ado di makan kuciang, bakeh nyo tacaliak bana dek bobi. Ikan nyo tu tinggal sabalah se kapalonyo tapi badan ikan tu masiah manggariak. Sajak itu bobi takuik bana mancaliak ikan, trauma kejadian ikan nan inyo rawat alah mode itu dan tacaliak bana didepan mato.


Ba a lah caritonyo ko yo. Patang ko ambo basuo jo kawan lamo pas sadang manonton fil di XXI. Alah lamak bana ota tapi lupo maminta nomor hp nyo. Padohal alah bajanji untuak maadoan acara reunian kampus. Tapaso lah ambo mancari kontaknyo di instagram. Katiko dicari namo nyo payah bana basuo karano namo kawan ambo ko pasaran bana. Setelah barulang-ulang kali mancari untuang basuo jadi ambo bisa mahubuanginyo lewat pasan pribadi di Instagram. Bagi kalian nan nio manjago silaturahmi jo kawan lamo ndak ado salahnyo katiko kalian basuo tu minta kontak nyo di awal. Antah itu nomor hp, akun media sosial, ataupun emailnyo. Takuiknyo dek talamak ota lupo se lai.


Dulu den kelas 1 Ipa 3, kelas den ko kelas paliang ujuang. Dan di sampiangnyo ado banda, yang samak, dan samaknyo alun di angkek-angkek juo lai. Jadi waktu tu ntah manga kami di situ kan, nah di subarang banda tu ado tanah kosong, nio buek Wc. Waktu tu kami mangalaka kan, jadi den dapek informasi di hp, waktu tu den baok hp tapi indak ketahuan heheh. Den samangaik bana maliek ka kawan den informasi tu, lari den ka arah lokal den kan, tanpa manyadari lai banda yng ado samak-samak di dalamnyo, dalam pikiran den itu indak ado, tibo-tibo drug, masuak kaki den ka samak-samak tu sabalah. Jan tanyo den kanai pangaan, yo lah jaleh kanai galak-galakan, malu bana den situ. Sabananyo sakik kaki den dek bandanyo dalam, tapi sakik tu hilang dek malu. Tapi alhamdulillahnyo banda tu kariang, cuma rumpuik-rumpuik sajonyo dan pas itu jam kosong, jadi kelas kami yang indak balajanyo


Den adolah remaja nan masih baumua 16 tahun. Aden punyo trauma sahinggo satiok hari den salalu maraso stress samanjak den baumua 12 tahun. Karano wakatu ketek sapai den remaja den acok di ancam dan ditokok dek orang tuo, om dan tante den. Dan hasilnyo den kini takuik satiok ado urang nan manokok atau maancam den. Den indak bisa mangandalian diri. Aden langsuang manggaretek, tatakan dan takuik hal itu akan tajadi baliak. Kadang den sampai indak sadar den manokok kapalo atau bagian lain tubuah den. Samanjak kajadian itu samakin kasiko den maraso pola pikia den makin barubah. Kadang katiko den mancaliak urang tuo, om atau tante den den mambayangan untuak mambunuah urang tu.


Endang pernah juo marasoan baa rasonyo manjadi urang nan paliang bahagia di hari pernikahan inyo. Hari pernikahan endang adolah hari nan paliang mambahagiakan bagi inyo. Padohal dulunyo inyo ndak pernah pacaran dan manjalani hubungan jo sia-sia. Banyak urang nan mangecek an, apokah ado urang nan endang cintoi. Endang salalu mangecek an, tantulah iyo soalnyo endang normal. Endang hanyo indak nio manjalani hubungan sementaro se, endang nio ta'aruf dan langsuang manikah. Raso pacaran setelah manikah tu labiah asik, yobana itu yang dirasoan endang. Untuak adiak-adiak nan pacaran kini, jan terlalu sayang bana ka pacar kalian yo karena alun tantu manjadi suami kalian. Marilah awak perbaiki diri dan manjalani hubungan yang halal se supayo labiah di ridhoi nan maha kuaso.


Sabananyo ambo ndak nio anak ambo kuliah ka Kalimantan karano ndak ciek pun keluarga kami ndak ado disinan. Cameh se ambo kok tajadi apo-apo jo inyo di nagari nan masih asiang bagi kami. Ditambah lo banyak urang nan mangecek an basonyo kok awak punyo anak lai-laki dapek padusi urang Kalimantan lah payah untuak baliak ka kampuang. Ruponyo batuah juo kecek urang tu. Kini anak ambo tu lah payah bana dihubuangi. Di telepon jarang ma angkek. Kok sakali-kali ma angkek ndak nio mangecek lamo-lamo. Malah pas ambo suruah baliak pulang ka Jakarta nyo ndak pernah namuah. Nyo nio karajo disinan karano nyo lah punyo calon bini urang sinan. Bara ibo hati ambo mandanganyo. Nan ma padusi nyo tu se ambo ndak tau sampai kini.


Bisuak adolah hari ulang tahun pacar ambo. Jadi ambo baniek untuak ma prank inyo. Caritonyo tu sacaro tibo-tibo ambo nio mintak putuih dengan alasan mama jo papa ndak suko jo hubuangan kami. Rencananyo setelah ambo minta putuih barulah bisuaknyo ambo jo kawan-kawan pai ka rumah nyo untuak mambaok an kue dan kado ulang tahun. Waktu awal-awal rencana bajalan dengan lancar. Dari pasan singkek nan nyo kirim nampak bana kasadiahannyo. Tapi pas ambo datang ka rumahnyo jo kawan-kawan untuak maagiahnyo kejutan ruponyo pacar ambo ko masuak rumah sakik. Kecek dokter karano pikirannyo asam lambuangnyo naiak dan harus mandapek an perawatan intensif. Waktu itu ambo langsuang manyasa. Pelajaran bagi awak sadonyo ndak usah melakukan hal bodoh saroman ambo ko. Keliatannyo spele tapi akibaiknyo bisa jadi gadang.


Di Indonesia cukuik banyak kajadian urang dikaja dek babi dan itu tantunyo adolah sabuah pangalaman nan manakuikkan. Jenis babi nan acok mangaja urang adolah babi hutan atau di Minangkabau dikenal dengan sabutan kandiak. Babi hutan biasonyo mampunyoi ukuran nan labiah gadang daripado anjiang. Tubuah babi hutan biasonyo mampunyoi panjang 120 sampai 220 cm. Samantaro barek badannyo mancapai 50 kg. Tubuah kandiak pun mampunyoi perbedaan dengan tubuah babi ternak pado umumnyo. Tubuah kandiak biasonyo ditumbuahi dengan bulu-bulu nan panjang, tapi jarang-jarang. Warnanyo pun babeda dengan babi ternak. Babi hutan mampunyoi warna cokelat atau hitam galok. Kandiak biasonyo hiduik di hutan atau di parak urang.


Aden nio carito, waktu tu den masih MTS, jadi giko caritonyo. MTS den tu pulangnyo jam satangah 3, duo kali istirahat, istirahat ka duo pas zuhur, katiko masuak solat. Jadi jarak kelas den jo mushola tu agak jauh dari ujuang ka ujuang, tu lewat lapangan basket lo. Bel istirahat ka duo lah babunyi, lewat lah den jo kawan den di jalan yang biaso kami lewati nak ka mushola untuak solat. Biasolah kami carito haha hihi, tibo-tibo den maraso di bawah kaki den lengket jo baraia, den tengok lah ka bawahkan. Astagfirullah jijiknyo den lai, tapijak den dahak warna hijau, langsuang tacokak den, tu lari den ka wc capek-capek untuak mambarasiahannyo, satelah itu ndak nio den buka sapatu dari kelas lai do, pas di musola baru den buka sepatu den lai nyo.


Waktu pertamo kali ambo pai ka rumah nenek di kampuang syok bana ambo di bueknyo. Baru duduak di ruang tamu lah malinteh se mancik di tangah tu. Nan labiah parahnyo adolah ndak lamo abis kejadian mancik nan malinteh di muko ruang tamu tu malinteh lo nyo persis di ateh kaki ambo. Langsuang lah tagilenjek ambo di bueknyo. Langsuang mamakiak ambo saat tu juo. Siap kejadian tu dek sangaik jijok ambo langsuang pai ka kamar mandi. Ambo barasiahan kaki ambo nan nyo tingkek dek mancik tadi sabanyak-banyak nyo jo aia. Ndak lupo lo ambo agiah sabun. Ambo basuah lo jo aia liak. Baulang-ulang ambo lakukan itu sampai ambo raso barasiah.


Salain pupuk dari cirik jawi ado pulo pupuk dari cirik ayam. Padohal kalau awak nan mancaliak nyo sacaro langsuang cirik ayam tu pasti maraso jajok bana. Bantuak ambo se nan tau kalau tanaman ambo pupuknyo dari cirik ayam langsuang tabayang cirik ayam. Ondeh indak tabayang kalau mancaliak langsuang. Soalnyo ambo pernah mancaliak langsuang tapi jajok ambo mancaliak cirik ayam tu. Pupuk dari cirik ayam ko banyak manfaaiknyo, kareno dibandiangkan pupuk lain. Pupuk kompos dari cirik ayam ko mampunyoi kandungan hara yang tinggi. Untuak itu nan punyo tanaman ketek-ketek dirumahnyo bisa pakai kompos dari kotoran ayam ko, kareno manfaaiknyo lai elok juo untuak tanaman awak.


Sore tu ambo baru pulang dari rumah kawan. Masih dengan pakaian seragam saolah ambo pulang naiak angkot pegambiran manuju rumah. Ndak taraso hari lah kalam se. Sarupo biaso kalau naiak angkot pasti ambo selalu turun di simpang pegambiran dan dilanjuik an dengan naiak ojek untuak sampai rumah. Tapi pas saat itu ndak ado surang pun tukang ojek nan ado. Pangkalan ojek nampak kosong. Dek lah lamo manunggu akhirnyo ambo putuihan se untuak bajalan kaki manuju rumah. Sapanjang jalan perasaan ambo ndak lamak. Ambo maraso di ikuik an dek urang. Dek takuik di panga-panga an akhirnyo ambo bae duduak di tampek urang manggaleh martabak. Langsuang saat itu ambo telpon adiak ambo untuak manjapuik.


Makan siang kali ko ambo nio mambuek samba ayam geprek yang di tumbuak jo cobek, tapi pas ambo nio manggiliang cabe tu yang ketemu cuman blender se. Tema makan siang ko adolah samba geprek jadi ambo nionyo samba yang langsuang digiliang di cobek jadi masih agak-agak kasa dan lebih segar se cabe yang awak giliang tu, kalau pakai blender jadinyo agak haluih. Ambo cari lah dibawah lemari piriang tibonyo yo bana ado disitu. Sanang bana ambo pas ketemu cobek tu soalnyo ambo lagi nio bana samba yang digiliang pakai tangan rasonyo pun beda kalau ambo giliang pakai tangan. Urang kini kan lebih sukonyo pakai blender, tapi ambo labiah sanang kalau langsuang digiliang soalnyo lah tabiaso dan labiah lamak lo samba yang awak buek jadinyo, banyak lo urang yang mangecek an kalau lamak pakai cobek lai tapi dek kareno lebih praktis blender se urang tu maleh pakai cobek kalau ambo sanang bana pakai cobe tu.


Ado duo kakak baradiak asal Thailand nan terkenal karano mambali hp manggunokan pitih tabuangannyo. Pitih tabuangan kaduo anak itu adolah pitih koin. Kaduo anak tasabuik mangaku kalau pitih koin itu adolah pitih nan mereka tabuang. Kecek sang kakak, kabiasaan manabuang itu mereka dapek dari ayahnyo nan rutin mangajakan manabuang sajak dulu. Ayah mereka salalu mangatokan kalau mereka harus manabuang untuak mambali apo nan mereka inginkan. Kaduo kakak baradiak itu akhianyo mambali hp sahargo 2,3 juta. Kaduonyo tampak sangaik sanang satalah barhasil mambali hp tasabuik. Senyum mangambang di kaduo wajah kakak baradiak itu. Senyum nan timbua karano kabarhasilan mereka mambali barang nan mereka inginkan lewat pitih nan mereka tabuang.


Akhirnyo setelah pacaran sakian lamo Riska jo pacarnyo nikah juo. Kalau ndak salah alah labiah 10 tahun urang-urang tu pacaran. Salamo pacaran memang dak pernah nampak bacakak atau cek cok satu samo lain. Alah lamo bana kami manunggu-nunggu berita baralek dari urang ko baduo. Manuruik ambo, urang tu pasangan nan cocok bana. Samo-samo rancak, pintar, dan elok ka sado urang. Definisi pasangan idaman tu Riska jo pacarnyo.  Urang tu nan manikah tapi banyak urang nan bahagia, tamasuak ambo. Mudah-mudahan kalian nan alah lamo pacaran bisa punyo akhir carito bahagia di pelaminan sarupo Riska jo Pacarnyo nan kini jadi calon suaminyo. Amiin.


Sarok manusia dapek mambahyokan bagi kasehataan karano dapek digunoan sabagai vektor (sarana pakembangan) panyakik nan disababkan dek virus jo bakteri. Salah ciek pakembangan utamo pado dialektika manusai adolah pangurangan panularan panyakuik malalui sarok manusia dangan caro hiduik nan higienis dan sanitasi. Tamasuak didalamnyp adolah pakembangan teori panyaluran pipa (plumbing). Sarok manusia dapek dikurangi dan dipakai ulang masilanyo malalui sistem urinoir tanpa aia. Sarok konsumsi marupokan sarok nan dihasilkan dek manusia pangguno barang, dangan kato lain adolah sarok-sarok nan dibuang ka tampek sarok. Iko adolah sampah nan umum dipikiran manusia. Maskipun damikian, jumlah sarok kategori iko pun masih jauah labiah ketek dibandiangkan sarok-sarok nan dihasilkan dari proses partambangan.


Untuak kalian nan nio fokus dan berhasil dalam ujian ikuik an lah tips dari Misna inyo adolah siswa tamatan SMA 3 Baturajo. Misna akan mambigakan langkah-langkah apo nan awak bisa lakuan, iko sebagai bantuak raso sanang misna karena tahun lalu inyo lulus masuak ka perguruan tinggi yang inyo impikan. Patamo Awak paralu baraja efektif sabalum mamulai ujian, kaduo jan baraja jo sistem kebut semalam soalnyo itu akan mambuek kalian mudah lupo, nan katigo siapkanlah keperluan jauh-jauh hari itu manandokan awak alah siap untuak ujian, nan tarakhir tantunyo awak paralu juo istirahat yanv cukuik dan merelaksasikan pikiran awak jan lo 24 jam baraja. Itulah mangapo cari waktu yang efektif untuak baraja dan metode ma nan awak sukoi waktu baraja.


Caliak lah nyo ka rumah sakik lai. Alah parah bana kondisinyo. Dibandiangkan jo wakatu sabulan nan lalu pas awak samo-samo manjanguaknyo ka rumah sakik se labiah parah lo kini lai. Kalau kalian caliak kondisi nyo kini pasti manitiak aia mato kalian. Alah ndak bantuak inyo lai do. Alah raso-raso ka pai se kawan awak nan surang tu. Jan sampai manyasa dek batunda-tunda untuak mancaliaknyo. Beko ndak bisa kalian basuo jo inyo lai do. Luangkan lah wakatu kalian agak sabanta. Berikan lo lah kenangan nan indah dari awak kawan-kawannyo untuak inyo dan keluarganyo sabalum sabana bana pai maningga an awak sadonyo.


Raso indak tarimo katiko ado keluargo awak nan maningga tantu dirasoan jo urang nan mangalami kenyatoan paik itu. Perasaan Nada kini mode tu juo waktu ayah nyo maningga, padohal kadakek jo hari wisuda nada. Nada barek bana manarimo kenyataan paik itu, ayah nyo alah bajanji untuak datang ka hari wisuda tapi tuhan berkendak nan lain ayah nyo alah maningga duluan. Nada barusaho manarimo jo caro manyadarkan diri atas kejadian itu, lalu inyo pun sholat taubat karena alah meratapi, siap tu harus yakin akan keputusan nan maha kuaso, tarakhir menyibukan diri dan banyak beribadah. Nada indak pernah malupoan kenangan basamo ayah nyo, tapi indak juo maratapi inyo lai.


Saat itu Lisa nan sadang kehujanan mamutuskan untuak barteduh terlabiah dahulu di salah ciek rumah nan alah lama ditinggakan dek pamiliknyo. Namun dari luar sajo Lisa alah mancaliak banyak sakali serangga nan ado di lantai takah semut dan jugo laba-laba di loteng serta dinding. Namun karano hari hujan lebat disertai petir mambuek lisan mangurungkan niatnyo untuak manerobos hujan karano ya takut tajadi apa-apa di jalan. Saat itu Lisa maraso sakali jo keadaan rumah nan alah indak terawek serta manyeramkan ini. Salain itu inyo jugo mancium baun indak lamak nan barasal dari kotoran ayam nan banyak serta manuhi lantai depan dari rumah itu. Bisa manutuik hidungnyo agar inyo indak tacium baun indak lamak. Salain itu jugo serangga takah Laba-laba nan alah mamenuhi sekeliling rumah itu mambuek  Lisa indak nyaman.


Ambo berasal dari keluarga nan dicaliak dek urang sangat Islami. Mereka menganggap saroman itu mungkin karano kami nan padusi pakai jilbab panjang, sedangkan nan laki-laki bajangguik dan bapakaian sarupo gamis. Tapi walaupun mode tu banyak juo nan mangecek an kami adolah keluarga teroris. Ambo sabagai anak paliang bungsu dan paliang emosian sangat ndak suko katiko ambo dan keluarga dipakecek an saroman tu. Ambo ndak sagan-sagan untuak manuruik urang nan mangecek-ngecek an keluarga ambo karano ambo urangnyo kalau suko kecek an suko kalau ndak suko kecek an ndak suko. Untuang ambo punyo keluarga nan selalu maingek an katiko ambo emosi dek perbuatan-perbuatan urang.


Satiok urang mampunyoi panyebab atau pamicu raso takuik nan babeda-beda. Parasaan ko bisa timbua akibat pangalaman atau trauma maso lalu, tatapi bisa pulo timbua surang tanpa diketahui. Adopun babarpo pamicu nan umum adolah dek barang tatantu bantuak ula jo saranggo. Situasi tatantu bantuak surang se di katinggian, kakerasan atau parang, takuik jo kagagalan, takuik ditolak dan sabaginyo. Paristiwa nan dibayangkan, acara nan akan tibo dan bahayo dari lingkuangan. Katiko pamicu nyo tibo, badan sasaurang maresponnyo jo duo caro yaitu sacaro fisik dan emosional. Dilansia dari Northwestern Medicine, babagai panalitian alah mangidentifikasi, amigdala marupokan bagian otak nan sangek baparan dalam proses katakuik an manusia.


Penghargaan adolah sasuatu nan diinginkan banyak urang dek maagiahan pangakuan ateh usaho dan prestasi nan alah dicapai. Mandapekkan penghargaan indak hanyo manjadi suatu kebanggaan pribadi, tapi bisa pulo maagiah motivasi tambahan untuak taruih bausaho mancapai prestasi nan labiah ancak. Selain itu, penghargaan bisa puloo manjadi sabuah bukti kalau awak alah mancapai sesuatu nan luar biasa dan bamanfaaik bagi urang lain. Iko bisa pulo manjadi modal untuak mandapekkan kesempatan nan labiah elok di maso nan akan datang, antah dalam karir atau dalam masalah hiudik pribadi. Dek karano itu, indak ado salahnyo bausaho mandapekkan penghargaan demi maningkekan prestasi jo kepercayaan diri. Tapi, tataplah jan malupokan untuak taruih maagiah nan terbaik dalam satiok usaho nan awak karajoan, sarato mamparatian etika jo norma nan balaku. Dek itu sadonyo, awak akan taruih bakambang dan mancapai keberhasilan nan labiah gadang.


Ambo manyasa bana ndak pandai marawat urang tuo nan sakik. Amak ambo mungkin dek karena talaik makan jadi kambuh magh inyo. Waktu dipajalanan amak ambo ko nio muntah, alah dikecek an siap an kantong untuak wadah muntah. Amak ambo mangecek indak ka muntah bisa ditahan, tibonyo kalua lah isi muntah e tu. Baserakan bana muntah amak ambo, baa yo bantuak keadaan kami pado saat itu muntah di baju amak sampai ka kaki, muntah e tu isi nyo sadoalah nan dimakan sabalum naik mobil, amak ambo alah manggaeretek lo. Mungkin pado saat itu amak ambo sadang indak lamak badan dan supir yang mambaok mobil pun kancang mambaok oto tu. Ambo malah takajuik dan tanpa sadar langsuang ngarehan suaro ka amak karena indak manyiapkan kantong, padohal itu tugas ambo untuak mananangkan amak.


Kalian nan basalingkuh tu dima utak kalian, lai gagah bana kalian basalingkuh tu. Ado dapek kebahagian katiko kalian basalingkuh taruih, indak pernah pueh jo apo nan ado. Kalimat bantuak itu lah yang di kecek an jo Maya katiko disalingkuhi jo pacar nyo, dek kareno berang inyo kareh mode tu mangecek. Maya urang nyo lambuik dulu tapi kini alah kareh karena didutoi jo laki-laki nan inyo cinto. Maya kini manutuik diri jo susah mambuka hati jo urang lain. Banyak dampak nan tajadi katiko awak di dutoi jo urang nan awak sayang. Mangko dek itu, awak jan basalingkuh kalau alah mampunyoi pasangan apolai kalau alah manikah. Kalau yo bana ndak suko lai tolong kecek an elok-elok jan balaku elok di depan tapi manduto dibalakang.


Nabila katiko maso sakolah tamasuak urang yang panukuik untuak tampil di muko. Nabila maraso inyo indak bisa maagiah yang elok untuak urang lain. Nabila maraso damam pangguang katiko tampil di muko urang banyak. Apolai kalau inyo surang yang tagak dam dicaliak dek urang banyak. Kareno takuik indak sasuai jo harapan urang lain, nabila maraso indak picayo diri. Untuang se iti dulu samanjak latihan taruih dan banyak baraja tentang caro menguasai pangguang akhrinyo nabila palahan bisa maubah kabiasoan itu. Manuruik nabila, wajar se kalau ado urang yang damam pangguang, itu tajadi kareno raso indak picayo diri dan takuik akan apo pandapek urang lain. Padohal fokusnyo adolah panampilan awak dulu sabalum pandapek urang.


Vania sanang bana karena alah dirayoan ulang tahun nyo jo kawan-kawan sakolah inyo. Pas di agiah suprise tu yobana takajuik vania dan maraso taharu jo perjuangan kawan-kawan inyo. Ado nan ciek mangawanan vania di meja dan ado nan diam-diam mambaok kue ulang tahun dari balakang. Tanyato sabalum nyo juo urang-urang tu alah mambuek grup surang untuak manjalankan misi maagiah suprise ulang tahum vania ko. Mancaliak pangorbanan dan kasih sayang dari kawan-kawan inyo vania maraso basyukur bana. Mangko dari itu awak nan diagiah hadiah atau suprise dek urang nan awak sayang walaupun sederhana haruslah awak hargoi, karena perjuanga mereka pun gadang.


Ambo pernah makan siang di tampek makan pinggia jalan. Ambo ko suko ayam tapi memang harus barasiah dan indak babaun. Ambo piliahlah ayam lauak ambo makan ko. Pas dimakan, ondeh mandeh tacium bana baun amis nyo. Ambo jajok bana mancium baun amis dari ayam nan sadang dimakan ko. Langsuang se ambo buang, indak jadi ambo makan do. Rasonyo ambo nio maambiak talua tapi takuik amis juo. Kareno memang ambo ko jajok bana jo aroma nan amis-amis dari makanan ko. Itulah nan mambuek ambo kalau makan harus ditampek nan barasiah dan ambo tau dan alah acok kasitu. Kalau tadi tu memang makan di tampek makan nan indak biaso ambo disitu.


Manjadi mahasiswa asiang di nagari urang marupokan pengalaman nan pasti manantang. Para mahasiswa ko harus manyesuai an diri terhadap sesuatu nan ado di sinan. Ndak jarang lo seorang mahasiswa asiang pado akhirnyo mangalami Cultur Shock. Untuak itu, kiek untuak ma atasi Cultur Shock saat baraja di lua nagari adolah nan pertamo basaba basonyo Cultur Shock nan sadang di alami adolah hal nan wajar tajadi. Nan kauo, fokuslah pado hal positif. Ingek lah apo tujuan kalian untuak kuliah di lua nagari. Jan malah fokus kapado sesuatu nan hilang. Nan katigo, pahami tujuan akademis. Pahami sistem akademik nan babeda jo kampus nan dulu. Nan ka ampek, jan pernah mambandiangkan diri jo urang lain.


Di Indonesia ko masih banyak toilet umum yang alun sesuai jo SOP. Baa indak, toilet duduak yang lah jaleh harus di duduak-an tu malah di pijak dan ndak di siram. Padahal menurut Abigail Salyers, PhD yang merupakan presiden direktur American Society for Microbiology (ASM) toilet duduak tu berpotensi lebih besar menularkan bakteri Streptococcus dan Staphylococcus. Itulah menurut awak lebih baik toilet-toilet umum di Indonesia ko pakai yang jongkok sajo. Toilet jongkok se masih banyak urang yang maleh manyiram, apolagi toilet duduak yang ndak biaso urang pakai. Selain untuak alasan kesehatan, penggunaannyo lebih mudah juo. Bia urang-urang tu ndak lamo bana di jamban sambi main hp kalau makai toilet duduak tu.


Lisa saat itu sadang mangunjungi rumah kawannyo nan barada di salah satu perkampuangan nan cukuik dipadati oleh penduduk.  namun katiko inyo melewati salah satu gang ado saekor anjing nan terus sajo manggonggong kapadonyo sahinggo mambuat bisa takut dan barlari ka arah nan barlawanan dari tampek tujuannyo.  karano hal itulah anjing tasabuik mangejar Lisa.  karano terus dikejar bisa manjerit maminta pertolongan kapado urang sakitar sambia  mangambil  barlari.  karano saat itu sapi jadi indak banyak urang nan barlalu-lalang sahinggo Lisa  masuak ka salah satu pekarangan rumah masyarakat untuak manyelamotkan dirinyo.  Lisa sangek panik karano anjing tasabuik terus sajo manggonggong di luar pagar dan barusaha untuak mamanjat pagar tasabuik.  melihat anjing itu terus sajo mangejarnyo Lisa mamutuskan untuak barteriak maminta pertolongan ka urang sakitar.


Raso malu tu manggaduah hari bana, jadi iko carito alimah nan mambueknyo malu. Padohal inyo nio manikmati hari dengan mamakai baju nan baru inyo bali. Malu bana alimah kareno ado urang nan baju nyo samo bana jo inyo dan barado di tampek yang samo. Alimah pai jo kawan-kawan nan lain, inyo maraso malu juo dicaliak urang lain jo kawan-kawannyo. Ambo malakuan langkah iko supayo indak malu bana. Patamo salalu maaliahkan perhatian dari urang tasabuik, kaduo cari barang nan bisa manutuik baju nan samo ko, katigo tunggu se sampai inyo pai baru lapeh, siap tu jan maraso malu punyo baju kamba jo urang lain kareno hal itu wajar se.


Rem blong, hal iko bisa sajo mambuek awak kacelakaan. Tantunyo ado hal nan bisa awak lakuan untuak mangurangi rasiko kacalakaan, yaitu jo maantisipasi rem blong. Awak bisa mancek sacaro rutin kaadaan rem awak dan mangganti katiko paralu di ganti. Karano itu marilah rutin mamareso kandaraan awak ka bengke. Untuak mamastian kalau kandaraan awak aman di gunoan salamo pajalanan. Tapi kalau nyampang tajadi kondisi dimano awak bakendara dan rem tibo-tibo blong awak bisa pulo malakuan hal iko supayo maminimalisir bahayo kacelakaan. Nan partamo awak bisa mancari jalan nan data atau nan mananjak hal iko bisa mangendalian kacepatan onda. Salanjuiknyo awak bisa mambunyian klakson onda untuak maagiah paringekan ka urang lain. Salanjuiknyo hindari karamaian untuak mangetekan jumlah korban. Mako dari itu jan taburu panic, tapi pikiaan jalan kaluanyo.


Ado banyak faktor nan mambuek awak bisa maraso jajok terhadap hal nan nampak lato bana atau lainnyo. Ambo ko sabana jajok bana misal mancaliak toilet nan lato bana. Manuruik kawan ambo kajajok an ambo yang bakalabiahan tu bisa jadi phobia. Memang bana ambo caliak ado namonyo mysophobia. Jadi panyebabnyo iko bamacam juo nan ambo ko labiah ka jajok mancaliak lingkungan yang kumuah jo lato bak itu. Memang ambo dari ketek dulu alah jajok dengan hal yang kumuah. Kalau ada di badan ambo tasiram tanah atau hal-hal nan latolah pasti ambo langsuang barasiahan bahkan hal-hal yang indak lato bana bagi sebagian urang.


Sabana-bana takajuik ulang tahun ambo nan kini masih se dirayoan. Padohal alah gaek. Jadi untuak mambuek kejutan ulang tahun ambo anak-anak mangumpuan foto ambo dari ketek sampai kini. Antah dari ma lah nyo dapek tapi alah tagantuang-gantuang se dalam hiasan nan nyo buek dalam kamar. Pokoknyo usaho nan dilakukan dek anak ambo untuak maagiah kejutan ulang tahun sangat paten. Mulai dari mahubuangi kawan-kawan ketek ambo di facebook untuak maminta foto amak ketek nan mungkin ado di mereka. Abis tu, nyo minta lo foto ambo ka sanak saudara sahinggo mereka bisa mangumpuan foto ambo dari ketek. Karajo nan totalitas. Manurun bakat dari amaknyo.


Tahun 2018, Lisa ditarimo disalah satu universitas nan alah inyo impian samanjak lamo. Latak kampus nan jauah dari rumah mambuek Lisa harus mamulai untuak hiduik surang di kos atau kontrakan. Kini, Lisa maambiak kamar surang disalah satu kosan nan alah inyo baya untuak satahun. Lisa nan alum pernah tingga surang sabalumnyo mambuek inyo acok rindu jo rumah. Samanjak hiduik surang di kota urang kini Lisa haruih pandai bahemat jo pitih lanjo mingguan nan urang gaeknyo agiah. Lisa haruih jago dibantu jo alarm handphone untuak mamulai harinyo. Lisa mulai maatur keuangannyo dimulai dengan mambuek catatan pengeluaran nan haruih dikaluaan satiok harinyo. Sahinggo, pitih lanjo nan diaagiah dapek mamenuhi kebutuhan harian jo kuliahnyo.


Awalnyo perlakuan buruak ambo ko tajadi kareno ambo tasasak dek pitih alah abih. Jadi ambo mancaliak ado pitih kawan ambo jadi rancano nio ambo ambiak. Tanyato pas ambo nio maambiak dicaliak dek kawan ambo. Sabana malu katiko tacigok maambiak piti kawan tu. Ambo tau padohal indak buliah maambiak pitih urang lain, indak tau bisiak setan dari ma tergiur ambo mancaliak pitih kawan ambo yang tagalatak tu. Untuang kawan ambo ko elok, tapi siap tu diceramahi nyo ambo. Dengan raso malu ambo dangaan inyo mangecek. Keceknyo urang nan maambiak hak urang lain akan pandapek ganjaran dari Allah di ahiraik. Dijalehan juo apo nan awak makan dan bali dari pitih nan dicilok tu akan manjadi makanan jo barang yang haram. Untuak itu kalian sadonyo jan bapikia untuak maambiak pitih urang lain, kareno pitih nan haram akan mambuek apo nan awak makan dan pakai manjadi haram juo.


Dari dulu ambo ndak suko jo makanan-makanan nan mangalua an baun busuak. Contohnyo adolah buah jambu aia, buah kedondong, dan buah cubadak. Waaupun banyak urang nan mangecek an lamak tetap se ambo ndak suko karano satiok ambo mancubo untuak mamakan buah-buahan nan ambo sabuik an tadi pasti bawaannyo ambo taingek jo baun katiak anak SD nan sadang paik-paik nyo abis pulang sakolah. Raso malakek aia katiak anak-anak SD tu dalam muluik katiko mancubo mamakan buah-buahan tu karano buah ko bagatah lo. Makin bermain lah imajinasi dalam utak ambo ko dibueknyo. Pokoknyo gali bana rasonyo. Mambayangan itu se marindiang bulu kuduak.


Rumah yang ado cicaknyo mungkin pernah mancaliak cirik cicak. Atau katiko awak pai kama gitu, ambo pernah mancaliak cirik cicak tu. Ondeh jajok bana ambo mancaliak cirik cicak. Kalian tau kan baa bantuaknyo, kadang inyo tu ado nempe juo di lemari atau apo. Kareno ambo pernah mandapek an cirik cicak ado di lamari ambo dulu. Bantuaknyo tu bawarno hitam, ujuangnyo tu kayak ado putiahnyo, ukurannyo ketek bana sakitar 2 sampai 5 mm. Bantuak itu lah pokoknyo ciriknyo tu, walaupun ketek tapi jajok bana kareno kadang sakali banyak. Bantuak meses se kalau dicaliak, tapi iko ko manjajok an bana dek ambo.


Di Indonesia sendiri kebaradoan hantu merupakan hal nan nyata. Namun ado babagai urang nan jugo bapendapek sebaliknyo di mano hantu tasabuik indak ado melainkan itu hanyolah halusinasi sasaurang. Menurut babagai pendapek ilmiah yaitu halucination: Clinical Aspects Mengungkapkan bahwa dalam pikiran nan menyebabkan adonyo penampakan hantu dapek tajadi kapado sado urang, baik mereka urang normal maupun urang nan sadang takena gangguan mental. Halusinasi klinis iko menyebabkan adonyo babarapo objek aneh takah penampakan sasaurang, mencium bau indak lamak ataupun seolah-olah sadang bapindah tempat. Hal iko dikaranokan babagai faktor takah adonyo kerusakan pado otak, kelelahan dan lain sabagainyo. Menurut pakar ilmiah mayoritas penampakan hantu itu karano adonyo ilusi optik sahinggo kadang bisa disalah artikan sabagai penampakan. Hal iko dikaranokan otak mandapek begitu banyak informasi melalui indra sahinggo ado kalanyo otak maagiah informasi nan salah dan membingungkan.


Mencintai urang nan salah adolah salah satu penyesalan tadalam salamo hiduik. Sadiah, tapuruak, terkhianati, dicampak an, dan tabuang adolah perasaan nan ambo rasokan saat itu, bahkan mambuek kesehatan ambo terganggu. Dari pengalaman tu ambo bapikia ndak ado gunonyo menyesali apo nan tajadi. Apolai sampai balaruik-laruik dengan keadaan hingga marugikan diri surang. Pasan ambo untuak kalian sadonyo adolah katiko seseorang manyakik an kalian jan biakan diri awak manyakiti dirinyo surang. Cukuiklah urang tu nan manyakiti. Nan harus awak lakukan hanyo bangkik supayo bisa malewati cobaan nan diagiah Tuhan, sahinggo kedepannyo bisa manjadi pribadi nan labiah tangguah, kuek, dan labiah mancintoi diri sendiri.


Malahiaan di rumah sakik atau di bidan adolah hal nan harus dipikian sacaro matang dek satiok urang nan ka malahian. Dikaranokan ado sajumlah pertimbangan dalam mamutuihan tampek malahian, bantuak kondisi kesehatan ibu jo janin, kemanan, dan fasilitas nan tasadio. Rumah sakik biasonyo mampunyoi fasilitas nan labiah langkok dan dokter nan talatiah untuak manangani keadaan darurat salamo proses malahian. Kemanan ibu jo janin pun labiah tajamin di rumah sakik dek ado tim medis nan siap sadio manangani keadaan darurat. Di sisi lain malahian basamo bidan biasonyo labiah basifaik personal, dan akan taraso dukuangan fisik dan emosional. Harago malahian di bidan biasonyo labiah tajangkau pulo dibandiangkan jo rumah sakik. Namun tetap sajo, piliahan tagantuang jo kebutuhan jo preferensi masiang-masiang urang.


Di pagi hari ko ndak tau manga ambo rasonyo indak basalero se. Maleh kasadoalahnyo, mancaliak urang rasonyo nio berang se. Adiak ambo se mangecek an ambo ko sadang banyak masalah karena sajak tadi pagi manyaringuik taruih muko ambo. Indak tau do memang rasonyo kesal se bawaan nyo nio berang. Kalau ditanyo dek urang, manga berang-berang. Ambo ndak tau jo apo sebab nyo kini, tapi jan ganggu ambo. Kalau ambo sadang mode ko diaman se lah, kalau diajak mangecek tambah kesal dan nio berang se rasonyo. Adiak ambo ko nyo antok se sabananyo karena inyo alah tau kalau ambo mode ko berarti memang sadang mode indak bisa diganggu.